qundao/data-zh-poetry huggingface dataset:
郁林道中
作者：陈鸿
朝代：明

茫茫新水拍沙堤，四月应无杜宇啼。记得驿程来日路，五千余里郁林西。
题田家壁
作者：陈鸿
朝代：明
体裁：五言绝句

十亩五亩园，三株五株树。荷锄日暮归，犬吠门前路。
楼台
作者：陈鹏霄
朝代：明
体裁：七言绝句

高树离离晚叶黄，采菱有曲度横塘。楼台自恨临江水，日日风前易断肠。
渔笛
作者：陈鹏霄
朝代：明
体裁：七言绝句

洞箫吹曲下南湾，子夜凉风月满山。自是渔家太平调，莫教听作玉门关。
与沈使君风雨泊河桥夜半使君先发余沿路追寻不及赋诗见怀
作者：陈鹤
朝代：明

相逢驿西路，交深难别离。市桥同水泊，风雨独何之。江黑一帆没，夜寒孤梦迟。仙踪无处觅，推枕益凄其。
丽人篇
作者：陈鹤
朝代：明

云为蝉鬓霞为裳，文轩绣户逞新妆。白莲未作风中色，丹桂先移月里香。洛川立处花横水，楚馆歌时声在梁。伤心半倚同心扇，留客双飞并蒂觞。杨柳垂丝空系念，蛱蝶联群只断肠。欲把芳心托缄素，锦书杂泪不成行。
写山水
作者：陈鹤
朝代：明
体裁：五言绝句

夜来风雨恶，落叶打柴关。晓起敞溪阁，乳云犹在山。
卧病双溪山馆见月寄张有功
作者：陈鹤
朝代：明

溪边桑柘映双流，病里萧条赋四愁。坐雨几宵方见月，别君一日已成秋。山深倦鹊犹依树，风静飞萤自上楼。托迹文园须共遣，莫因乡国叹羁留。
发武塘
作者：陈鹤
朝代：明
体裁：七言绝句

吴天日暮海云低，白水孤帆思欲迷。惟有愁心似明月，今宵先度武塘西。
古意
作者：陈鹤
朝代：明

千家砧杵乱城头，新月微明江水流。床外蛩鸣偏出夜，风前白苎不宜秋。愁连天汉无鸿雁，梦到关山见戍楼。芳草不青莲子落，征夫何事好长游。
吹笛因怀友人
作者：陈鹤
朝代：明

玉笛横吹入夜分，中天华月度流云。苕川两岸春风起，飞尽梅花不见君。
咏梅
作者：陈鹤
朝代：明

黄沙万里塞云闲，腊尽交河戍未还。但见梅花飞落尽，不知羌笛满关山。
夜坐见白发寄别朱仲开张瓯江
作者：陈鹤
朝代：明

坐久北风起，江声带远沙。客愁初到鬓，乡梦不离家。林静无残叶，灯寒有落花。怀君夜难寐，别绪转如麻。
太仓除夕席上呈友人
作者：陈鹤
朝代：明

频年惬远游，岁晚独牵愁。底事故乡泪，偏当今夜流。柔风将报柳，残烛更明楼。君醉且休别，同予送晓筹。
宿沈漂阳沙棠舟中
作者：陈鹤
朝代：明

风回城阙夜闻笳，水转南桥万柳斜。忽见沙棠舟上月，却令游子怨离家。
宿润州半月再入金陵留别姚麓居道纪
作者：陈鹤
朝代：明

半月斋居道士家，碧桃千树吐春霞。今朝送别江边市，马上停鞭看落花。
宿莫水部官署答蒋南泠张瓯江见过
作者：陈鹤
朝代：明

北风吹雪满征鞍，西度关门岁欲残。越国云山千里梦，官亭花竹几回看。天连海上明河没，霜白城头片月寒。深夜逢君论世事，酒酣重把剑珠弹。
寄孙石云
作者：陈鹤
朝代：明

绿树青霞昼不分，水边书阁净迎曛。知君正在山中住，雨过长生石上云。
寄杏台郎
作者：陈鹤
朝代：明

杏花台上月华新，见月长思花下人。今夜莫孤花月意，明朝风雨又残春。
寄金子坤
作者：陈鹤
朝代：明

思君不可见，渐觉岁年过。世事犹如此，生涯近若何。天长红树没，雨后乱山多。何日金陵道，相携一和歌。
戚龙渊游闽八载归乃移家武林冒暑过越访予山中因留半月别去
作者：陈鹤
朝代：明

八载游闽今始归，形容半是语全非。萍踪已有妻孥托，旅食犹怜故旧稀。睡去衣裳孤月满，醉来图画乱云飞。与君山阁逃炎热，临别还留壁上题。
戚龙渊过山中
作者：陈鹤
朝代：明

关路几年别，秋霜两鬓多。高谈卑世态，远涉识风波。艺绝惟名在，身贫奈壮何。为君沽斗酒，聊复慰蹉跎。
旅馆病起奉寄近山白崖诸公
作者：陈鹤
朝代：明

新桥客舍俯横塘，柳色千门路转长。却病且须辞酒伴，习闲还欲借僧房。日高花气蒸书案，风过潮声到石床。巷陌春深芳草绿，故人车马在何方。
春日寄怀吴受斋史元登龚应峰三子
作者：陈鹤
朝代：明

一住长安信渐稀，离心付与雁同飞。出门愁见垂杨树，长尽新条尚未归。
春暮入芜城过真州感赋呈蒋南泠诸公
作者：陈鹤
朝代：明

两月芜城醉酒尊，逃炎复入海西村。去年芳草又重绿，旧日故交无半存。风景只添江郭柳，月华还认旅人门。逢君且诵别来句，时事到今难尽论。
曹娥江寄京口诸友人
作者：陈鹤
朝代：明

曹娥江上浪如花，数幅蒲帆过浦斜。烟际乱山明落日，树中古庙带残霞。乾坤故旧劳魂梦，客路星霜换岁华。鸣雁满天无信息，相思一夜遍天涯。
杨二檀闻人北江二臬副过山中值余他出乃自移二石坐竹下待之少顷余还邹草陵亦至遂开樽相话日尽而别
作者：陈鹤
朝代：明

海上初乘李郭舟，东来又作北山游。自怜散迹随云出，却喜闲身为竹留。日转菊篱花未吐，江寒梧树叶先流。廿年岁月交游在，共对清樽半白头。
桃花美人行
作者：陈鹤
朝代：明

鸾帏鸳阁恋无因，珠镜牙床久自尘。相逢柳絮心还乱，相见桃花意转新。聊作逍遥步，独立可怜春。春日春花复可怜，春心飘荡讵能前。自知颜色非春色，自惜今年异昔年。眉凋难学柳，步弱不成莲。臂褪珊瑚钏，鬓谢凤凰钿。行随双蝶偏羞寡，坐同孤月却憎圆。羞寡憎圆两意深，桃花桃叶一般新。但识花心非妾性，不将折取寄离人。
武林答张文东见过
作者：陈鹤
朝代：明

雨余落日满临安，病况逢君得暂宽。抱玉已经三献后，还家又值一春残。时违自觉君恩远，客久方知世路难。国事于今用长剑，镜中绿发未须看。
武林送章佥宪之广西
作者：陈鹤
朝代：明

宪节翩翩向法台，遐荒万里瘴烟开。圣王化久文身尽，粤服人和白雉来。膏岭日寒风似雪，牂牁雨过水如苔。断肠极目他乡外，簪佩何年返上台。
池上听陈老琵琶
作者：陈鹤
朝代：明

夜深池上弄琵琶，万里银河月在沙。莫向樽前弹《出塞》，只今边将未还家。
泊京口望金山寺
作者：陈鹤
朝代：明

南徐一片石，千古柱中流。绕树开僧舍，缘空结梵楼。疏灯明水底，落月挂潮头。向晚禅钟起，风吹到客舟。
游无相寺
作者：陈鹤
朝代：明

玉辇曾经野寺中，宸书犹在翠华空。断碑世远无人识，落日莺啼古殿风。
炎居苦俗因入萧山养病张子成郊园
作者：陈鹤
朝代：明

炎天病起厌逢迎，借尔深山且避名。偶对野翁忘出处，暂随农侣话阴晴。林猿乞果时穿木，海月窥人夜过城。赖有流泉能灌圃，隔窗时见药苗生。
瓶山
作者：陈鹤
朝代：明
体裁：七言绝句

平山高阁带疏星，醉倚瑟琶倒玉瓶。落日未回青雀舫，行云先渡白牛泾。
登金山
作者：陈鹤
朝代：明

瓜州霜落雁初飞，铁瓮城寒树渐稀。南国兴亡在何处，金山残月夜潮归。
相逢行赠孔员外
作者：陈鹤
朝代：明

白马绾青丝，华鞭控锦羁。蹀躞黄金陌，照耀绿杨枝。来自鄞江道，还过越溪水。相逢碧荷畔，共入花间语。
真州访谭子羽
作者：陈鹤
朝代：明

海上寻君路半迷，画船如入武陵溪。桥回流出桃花水，应有人家在树西。
花间杂咏
作者：陈鹤
朝代：明

流云影乱欲凝空，杨柳丝柔不曳风。调入春林人不见，乳莺啼出万花中。
过唐荆川太史隐居
作者：陈鹤
朝代：明

惟君爱嘉遁，结屋向江村。远月长随棹，残潮自到门。心无时事累，家有古风存。已得川中乐，都忘河上言。
送人还蜀
作者：陈鹤
朝代：明

久游江国草萋萋，万里家山落日迷。幸有归心似明月，今宵先度蜀川西。
送周雨山还金陵
作者：陈鹤
朝代：明

戚戚在歧路，茕茕归邺都。病多双鬓换，天远一身孤。晚饭到吴市，秋吟向野芜。扁舟今夜月，难遣客愁无。
送张伯纯还关中
作者：陈鹤
朝代：明

怜君独棹渡黄河，西北山川入雍多。料得到家春未至，马蹄半在雪中过。
送张舍人还永嘉
作者：陈鹤
朝代：明

几年相忆在京畿，一遇吴门便拂衣。君似舟前夜潮水，才临江口又西归。
送施虎泉北上
作者：陈鹤
朝代：明

看君上马负长戈，北去关山路几何。世变文人轻武甚，时平国士向边多。西河未可淹吴起，南海终须遣伏波。明主怜才此推毂，莫因霜鬓叹蹉跎。
送朱东武北上
作者：陈鹤
朝代：明

落日照湖水，残杯催别离。常年分手处，寒柳半无枝。才老宦方达，时清贫正宜。君当谢南亩，休与白云期。
送王龙阜谏议北上
作者：陈鹤
朝代：明

东去春潮到驿门，半江风雨近黄昏。自来知己难为别，不是殷勤恋酒樽。
送秦子登入金陵
作者：陈鹤
朝代：明

日暮逢君在路歧，短藜临水立斯须。休言江上相思否，今夜月明君自知。
送袁山人还广陵
作者：陈鹤
朝代：明

月出潮生江倒流，别离无奈又逢秋。吴江枫叶红千树，一夜随风满客舟。
送袁节推奏绩北上
作者：陈鹤
朝代：明

斜日半帆明，西江浪正平。风云双阙路，吴越两乡情。树绿沉山影，天空落雁声。孤舟渔浦夜，共语一灯清。
郊行漫兴
作者：陈鹤
朝代：明

山桥野店酒盈卮，拄杖无钱欲典衣。日暮杨花太无绪，随风却自渡江飞。
金子坤话别
作者：陈鹤
朝代：明

驿路孤亭含落晖，绿芜风暖燕频飞。城头潮上酒初歇，江畔月明人独归。才滞莫疑天道远，路贫方觉世情非。凄凉十二年来事，惟有临歧泪染衣。
除夕前一日与骆行简吕南夫张候中沈纯甫蟾山晚宴有作
作者：陈鹤
朝代：明

岩边树色隐丹扉，日下仙舆度翠微。水落尽如雷电过，山回俱作凤凰飞。星台似结仙人掌，云路疑通织女机。幽赏不殊椒酒会，合欢须并月骖归。
隐迹吴市答谢诸友
作者：陈鹤
朝代：明

往来吴市且藏名，乞食空门学野僧。晓泛独先湖口日，夜归长傍酒家灯。时危有梦依山谷，身病无书问友朋。世路茫茫何处是，关河西望涕重增。
雨中寄吴珠川使君
作者：陈鹤
朝代：明

池上花香酒欲醒，雨添草色上中庭。与君未踏湖西路，几夜春山入梦青。
题杨法部容闲阁
作者：陈鹤
朝代：明

阁傍江城外，窗开云水间。只因尘境远，自觉主人闲。日落见归鸟，月明看远山。移船候潮至，相送野僧还。
题画
作者：陈鹤
朝代：明

饭牛归去趁东风，柳色山光绿映红。世事兴亡在何处，夕阳江畔笛声中。
题画赠姜明府
作者：陈鹤
朝代：明
体裁：七言绝句

暮云春树路千重，雪后看山到处同。夜永灯寒无过客，月明江色满楼中。
题荷寄施虎泉
作者：陈鹤
朝代：明

三秋湖舫话离群，百里还家傍海云。今日耶溪秋信至，抽残荷叶未逢君。
题谢汝湖冢宰美人卷次金太史韵
作者：陈鹤
朝代：明

隔花翻曲月临墙，欲觅知音懒斗妆。拨尽相思不成调，御沟流水乱人肠。
题赠陶氏觐湖村居
作者：陈鹤
朝代：明

摇波修树玉同清，隔树虚楼水共成。桂楫兰桡穿镜出，春歌暮管傍花行。月如彭蠡湖中挂，云似潇湘浦上生。但得长年怡杖屦，那论此地胜蓬瀛。
题项秀溪半华山房
作者：陈鹤
朝代：明

溪上道人幽思长，堂开东郭引青阳。日斜开户看山色，十里泉声半在床。
风雨梦金陵诸旧社
作者：陈鹤
朝代：明

乱离漂泊滞天涯，托迹空门不当家。病里音书非故旧，夜深风雨梦京华。褰裳觅句行南陌，并马看春过狭斜。睡醒蒲团寒漏断，半庭蕉叶杂江沙。
饮秋涧隐居夜归值雪有作
作者：陈鹤
朝代：明

独行长路俨如僧，水滴檐牙半是冰。归到空园人已尽，雪花穿户打残灯。
高邮赠龚山人
作者：陈鹤
朝代：明
体裁：五言律诗

近苦江东水，转怜淮北居。入秋尝白稻，留客鲙青鱼。树栅春收犊，穿湖夜灌渠。期君结乡社，同著养生书。
题张甘白乐圃林馆二首
作者：陈麟
朝代：明

桃花夹林馆，宛似武陵溪。醉后抛书枕，梦回闻鸟啼。水光花墅外，山色小桥西。尽日无来客，徐吟信杖藜。见说林居好，终朝无杂宾。卷帘通紫燕，投饵钓金鳞。林影云连榻，杨花雪点巾。开池养鹅鸭，不使恼比邻。
题张甘白乐圃林馆二首·其一
作者：陈麟
朝代：明
体裁：五言律诗

桃花夹林馆，宛似武陵溪。醉后抛书枕，梦回闻鸟啼。水光花墅外，山色小桥西。尽日无来客，徐吟信杖藜。
题张甘白乐圃林馆二首·其二
作者：陈麟
朝代：明
体裁：五言律诗

见说林居好，终朝无杂宾。卷帘通紫燕，投饵钓金鳞。林影云连榻，杨花雪点巾。开池养鹅鸭，不使恼比邻。
按滇南怀锦江旧业·其一
作者：陈鼎
朝代：明

青骢嘶出岳阳城，万里风帆过洞庭。两岸晓烟应自散，满江春浪若为平。行云有意随天白，芳草无情到处青。我有离愁千万斛，凭谁寄语入新兴。
按滇南怀锦江旧业·其二
作者：陈鼎
朝代：明

家住城南锦水堤，白沙翠竹绕柴扉。芭蕉叶底藏春色，荔子枝头带夕晖。惆怅几回频入梦，寂寥千里但思归。不知我种门前柳，长大于今几尺围。
挽曾国藩联
作者：陈鼎
朝代：明
体裁：联

披胸罗宿海，沉几默运，大度能容，廿载相依廉孟子；只手挽银河，陶铸群贤，廊清九服，千秋共仰武乡侯。
西岩为徐孟时赋
作者：陈鼎
朝代：明
体裁：七言律诗

爱山不费买山赀，寄迹烟霞趣自宜。一径苔香粘屐齿，半窗岚气湿琴丝。松间枕簟知秋蚤，竹里帘栊得月迟。他日宦成功业著，毋忘泉石旧襟期。
赠张地官家谱
作者：陈鼎
朝代：明
体裁：古风

苍姬辙迹东，声教已不谷。章度日残坠，宗法遂沦没。功名蔽行周，治散家殊俗。处士张鸣啄，简书空累牍。情义久乖刺，人心竟何淑。致令同气类，相视秦越属。悠悠行路态，苦乐异忧戚。取箕立谇语，借锄矜德色。酒食论气义，诩笑相徵逐。豪怨置胸臆，诟怒成反目。邈邈数百年，抚叹重惭忸。伟哉苏黄门，作谱明氏族。油然孝弟生，俾各遂愿欲。怡怡骨肉欢，恳恳恩爱笃。张公思不群，慷慨继芳躅。媲美赤松翁，勋业远相续。流长源固深，燄永膏必沃。历世类瓜瓞，遗芳总乔木。灼灼等亲疏，皎皎叙昭穆。聚会乐天显，提携怀鞠育。登堂见怡愉，昆弟尽雍睦。忠臣出孝门，绳绳保君禄。欲睹风俗淳，于焉实卜筑。
廉泉
作者：陈龙
朝代：明

寒泉清见底，浑不染尘埃。廉是当时号，源从何处来。天光相照映，云影共徘徊。饮此襟怀洁，何辞酌满杯。
挽戴南湾
作者：陈龙
朝代：明

南浦蒹葭覆钓舟，草堂人去水空流。凄凉烟月沧洲晚，憔悴霜风玉树秋。身世百年同逆旅，功名两字等浮沤。史臣异日书高洁，东汉严光是匹俦。
赠戴竹堂
作者：陈龙
朝代：明

庭户翛然爽似秋，筼筜祇护小堂幽。日光筛地碎金雨，岚气袭人空翠浮。乞笋僧来成坐久，论诗客至更迟留。明廷方下徵贤诏，未许追随二阮游。
长乐道中
作者：陈龙
朝代：明

邮程十里又十里，山树一重还一重。滩急雨添新涨水，天晴云护最高峰。野人破屋牵萝补，畬妇香粳付水舂。即此便知为乐土，休将谪宦惜坡翁。
乙丑春季南还
作者：陈龙正
朝代：明
体裁：五言律诗

春归无计挽，乡思隔苍茫。雾重平沙软，风柔众草香。村墟描远翠，蓑笠拜斜阳。冉冉空游侣，依依独断肠。
过句容拜先祠
作者：陈龙正
朝代：明
体裁：古风

雨后生夕阳，淡淡西郭隅。西郭何所有，祠我先大夫。念昔为此邦，正当强仕馀。暮带不遑解，晨发不及梳。琴鹤犹为累，经画忘其劬。予方处龆龀，梨枣询有无。风霜二纪来，天人忽乖徂。遗范不能仰，犹疑堂寝居。哀号莫我应，居人怪何如。仆御告之故，妇女皆沾襦。情真无复言，泪急乃由愚。屡过乐瞻对，从今非厥初。哀哉其已矣，勉为守身图。
探梅
作者：降道人
朝代：明
体裁：六言诗

轻舟十里五里，残雪一山半山。我意探梅独往，谁教放鹤先还。
黄鹤楼
作者：陶□
朝代：明
体裁：七言绝句

不是阳台是楚楼，醉仙何代昔曾游。只见朝来多拥盖，暮时回去赋江流。
黄鹤楼
作者：陶□
朝代：明
体裁：七言绝句

江水横烟远树低，荒楼城角草凄凄。停云楚练来彭泽，读罢崔诗拟和题。
广陵词
作者：陶允嘉
朝代：明
体裁：乐府曲辞

桃花新雨后，载月出邗沟。枣板江南曲，筠帘撶子舟。飞飞双燕子，何处觅迷楼。
蕲簟
作者：陶允宜
朝代：明
体裁：古风

簟出蕲州世所无，五月六月绳床铺。恍坐水阁眠冰壶，皇都炎热逾江湖。贵臣催簟如催租，民情谁语州大夫。
蕲龟
作者：陶允宜
朝代：明
体裁：古风

千年龟小象围棋，其甲翠绿毛毰毸。置之盆水生涟漪，蛟蝇远避尘自离。壁头蛇足儿曹嬉，不饮不食长如斯，求之艰难谁得之。
竹枝词
作者：陶凯
朝代：明
体裁：词

白盐山下水流急，白帝城边枫叶稀。唱断竹枝人不见，山头月落鹧鸪飞。
赠孝子戴仲英
作者：陶凯
朝代：明
体裁：古风

忆昨干戈起，白日风尘昏。子家浠水上，少小失双亲。生死不相知，念念徒酸辛。艰难适异乡，乃谓他人昆。圣人握乾符，仗剑靖妖氛。思亲不可见，忽见故乡人。闻言隔九泉，涕泪沾衣襟。兹行返故乡，累土成丘坟。坟前植松柏，惨淡结愁云。常存纯孝名，锡类垂子孙。
赠琴士施彦昭
作者：陶凯
朝代：明
体裁：古风

君不见鸣琴无赏音，伯牙绝弦仍破琴。又不见斲琴无良工，焦琴终为爨下桐。大江之南多好山，孤桐往往生其间。武林城中百万家，斲琴施氏良足誇。嗟哉施氏之外无复人，桐树枯死终为薪。今人好尚与古异，人间雅琴多弃置。雅琴苦少秦筝多，嗟哉施君将奈何。
送医士戴元礼归金华
作者：陶凯
朝代：明
体裁：古风

昔游馀华山，振衣上层云。清风生两腋，草木发奇芬。寻幽出涧阿，坐石散羊群。仙人渺何许，可望不可亲。别来三十岁，沧海几扬尘。翱翔清都上，喜见金华人。钩深谈玄理，稽古勘《典坟》。手持活人书，长揖动搢绅。岁暮归故山，驱车出城闉。西风吹寒雁，送别沧江濆。初平傥相见，为我道殷勤。圣主禦六合，坐使风俗淳。从兹调玉烛，四海皆阳春。
长平戈头歌
作者：陶凯
朝代：明

长平野人凿地得古戈，上有款识字，岁久俱灭磨。惜不能如丰城古剑射牛斗，吁嗟戈乎奈尔何。但见青铜凝寒暮烟紫，月黑山深夜飞雨。恨血千年犹未消，荒郊夜夜啼冤鬼。当年赵括轻秦人，降卒秦坑化为土。嗟哉赵亡秦亦亡，落日荒城自今古。摩挲尔戈一问之，令人为尔生愁思。何不以尔为钟垞？何不以尔为鼎彝？吁嗟戈乎徒尔悲！尔今还当太平世，人间销兵铸农器。愿寿吾皇千万年，终古不用戈与秬。
长平戈头歌
作者：陶凯
朝代：明

长平野人凿地得古戈，上有款识字，岁久俱灭磨。
惜不能如丰城古剑射牛斗，吁嗟戈乎奈尔何。
但见青铜凝寒莫烟紫，月黑山深夜飞雨。
恨血千年犹未消，荒郊夜夜啼冤鬼。
当年赵括轻秦人，降卒秦坑化为土。
嗟哉赵亡秦亦亡，落日荒城自今古。
摩挲尔戈一问之，令人为尔生愁思。
何不以尔为钟垞？何不以尔为鼎彝？吁嗟戈乎徒尔悲！尔
今还当太平世，人间销兵铸农器。
愿寿吾皇千万年，终古不用戈与秬。
赠别归季思
作者：陶匏
朝代：明
体裁：七言排律

沙明苔碧两悠悠，辜负寒江独自流。愁听梅花吹铁笛，肯将竹叶尽金瓯。霜风猎猎千行泪，露草萧萧一去舟。雁字不从衡岳断，猿声偏向灞陵愁。断肠岂为青天落，回首空怜黑蹇游。孤馆谁能歌白雪，片帆应自怨黄牛。雨馀半夜同吟榻，月满三更独倚楼。诗思已随残菊悴，梦魂独喜大刀头。明年灯火黄昏市，目断吴云望紫骝。
挽王虎贲
作者：陶天球
朝代：明

野火春烧万木空，茫茫泉路哭英雄。三千肤发干戈里，一代君臣草莽中。天命否来无妙算，将军亡后有威风。滔滔远逝厓门水，今古东流恨未穷。
春雨
作者：陶天球
朝代：明

春雨暗长林，春朝花气侵。湿云山径小，烟树草堂深。有恨曾留梦，无言好付琴。阴晴殊未定，予亦复何心。
送查伊璜还浙
作者：陶天球
朝代：明

北风吹落梅花新，剩水残山感梦频。云暗越台愁别骑，雪晴秦望待归人。违时独许文章贵，异地相思性命真。沈醉离亭看落日，茫茫东海尽黄尘。
送高望公入山
作者：陶天球
朝代：明

子竟归山山亦知，临歧犹索我题诗。可怜一路王孙草，不似春风梦裹时。
登蓬莱阁志感
作者：陶学瞻
朝代：明
体裁：七言绝句

乘风事业已蹉跎，云断沧溟泪较多。精卫不能填北海，翻教随处作风波。
除夕
作者：陶学瞻
朝代：明
体裁：七言律诗

烦冤犹隔九重天，朔塞南翁又一年。冉冉尘中还自苦，劳劳车下乞人怜。愁增马齿天将曙，閒数黄垆客几眠。旅恨不随今夜了，明朝春思落谁边。
即事
作者：陶宁
朝代：明
体裁：七言绝句

杜宇枝头百舌吟，何人不动惜芳心。桃花红雨梨花雪，铺得春愁一寸深。
丁家洲
作者：陶安
朝代：明

季世轻边备，奸臣岂将才。妖金声动地，炎火冷如灰。营垒已陈迹，山川犹壮哉。水流呜咽处，过客每兴哀。
万户赵祯见余访单宪使不遇之作赓歌四章雨中来谒用韵以荅
作者：陶安
朝代：明

惊见连篇锦绣文，营中将校罕逢君。投壶清致祭征虏，执戟多年杨子云。银甲行穿江路柳，丹心每效野人芹。一窗细雨初相识，清馥如兰满室薰。
三月三十日费安中山长告别走赋六首 其一 送安中
作者：陶安
朝代：明

春融璧海讲帷开，有客携经万里来。天下名人半知己，芹边冷席独淹才。东湖时雨沾膏壤，北斗文星贯上台。回望当年旧游地，苍茫烟树隔金台。
三月三十日费安中山长告别走赋六首 其三 寄邢彦贤
作者：陶安
朝代：明

南浔镇里新文学，姑孰湖阳旧世家。兄弟从戎多武备，师儒掌教盛才华。林峦胜处春携屐，风雨声中夜煮茶。去岁相逢便相别，故人千里寄渔槎。
三月三十日费安中山长告别走赋六首 其二 寄察德元
作者：陶安
朝代：明

去年见客问相知，射目如何却中眉。安定教条西浙盛，尧夫易学后人疑。水晶宫里风烟爽，琥珀杯中岁月驰。谁念姚江未归客，萧萧诗鬓忽成丝。
三月三十日费安中山长告别走赋六首 其五 述怀
作者：陶安
朝代：明

我本江东一布衣，十年较艺到京畿。欲从彭泽寻归路，且学严陵坐钓矶。山月度墙窥冷榻，海潮带雨过晨扉。天台客至因留话，一笑挥杯兴欲飞。
三月三十日费安中山长告别走赋六首 其六 送春
作者：陶安
朝代：明

来自东郊曾远迎，今朝有意惜君行。落花风里一杯酒，芳草天涯几日程。正欲园林娱赏兴，又教莺燕动离情。临岐预约相逢处，信到梅梢白玉英。
三月三十日费安中山长告别走赋六首 其四 寄金仲宣
作者：陶安
朝代：明

霅水雨中曾共饮，钱塘秋半又相逢。可怜过眼日五色，还欲扣阍天九重。才似祢衡当荐鹗，识如太史更登龙。偶因人去传消息，见说盈门士子从。
三月三十日费安中山长告别走赋六首·送安中
作者：陶安
朝代：明

春融璧海讲帷开，有客携经万里来。天下名人半知己，芹边冷席独淹才。东湖时雨沾膏壤，北斗文星贯上台。回望当年旧游地，苍茫烟树隔金台。去年见客问相知，射目如何却中眉。安定教条西浙盛，尧夫易学后人疑。水晶宫里风烟爽，琥珀杯中岁月驰。谁念姚江未归客，萧萧诗鬓忽成丝。南浔镇里新文学，姑孰湖阳旧世家。兄弟从戎多武备，师儒掌教盛才华。林峦胜处春携屐，风雨声中夜煮茶。去岁相逢便相别，故人千里寄渔槎。霅水雨中曾共饮，钱塘秋半又相逢。可怜过眼日五色，还欲扣阍天九重。才似祢衡当荐鹗，识如太史更登龙。偶因人去传消息，见说盈门士子从。我本江东一布衣，十年较艺到京畿。欲从彭泽寻归路，且学严陵坐钓矶。山月度墙窥冷榻，海潮带雨过晨扉。天台客至因留话，一笑挥杯兴欲飞。来自东郊曾远迎，今朝有意惜君行。落花风里一杯酒，芳草天涯几日程。正欲园林娱赏兴，又教莺燕动离情。临岐预约相逢处，信到梅梢白玉英。
三月二日晟生朝赋诗
作者：陶安
朝代：明

上巳前一日，生辰愿百龄。乾坤幸赋质，昼夜必研经。戴礼承高躅，韩文挹远馨。分阴尤可惜，修业寄幽庭。
三月五日晟别东归
作者：陶安
朝代：明

客中离别苦，忍泪嘱言辞。背面南行处，临衢目送之。心随江水去，人与片云驰。归坐茅茨底，凄然老涕垂。
三月晦日
作者：陶安
朝代：明

三月二十有九日，雨声萧瑟送春归。蔷薇愁损红妆面，留恋东风未可违。
三湖
作者：陶安
朝代：明

三泽茫茫一碧连，白蘋风起棹歌传。树头烟浪浮沈日，水底星河上下天。苇长新沙留雁梦，草鯹断碛湿蛟涎。何当结屋琼瑶窟，买取临堤二顷田。
上命赋诗送枢判吴国兴回镇建兴并寄其弟元帅国宝
作者：陶安
朝代：明

二百年前说两吴，中兴功业满边隅。弟兄今复为良将，英勇俱能敌万夫。怒斥鲸鲵潜巨海，平驱士马猎姑苏。无心宴乐军中肃，要挈山河入版图。
与员外黄观澜李彦章试士西掖
作者：陶安
朝代：明

王业兴家国，人才荐庙堂。风帘留晷刻，冰鉴照毫芒。列坐清仪肃，终篇耿论昌。愿言登用者，一一是贤良。
世氛久未息书闷
作者：陶安
朝代：明

开极规模自有初，旧章俶扰竟何如。原头烽燧谁为息，海内兵戈孰可除。偃月堂深资鬼蜮，伏波军老纵鲸鱼。畴能一吐平淮策，与尔排云谒帝居。
东望
作者：陶安
朝代：明

东望飞鸿信颇迟，未应老大命偏奇。随舟山色曾三日，送客江流合此时。晓月柏垣思旧路，霜天菊径待新诗。此行采得民间事，累牍须陈慷慨辞。
东莞道中
作者：陶安
朝代：明

鲁地多黄壤，沂源出碧岑。雪残靴迹浅，沙软辙痕深。蒿火烘荞饼，麻袍护絮襟。过山方入县，云冷日沉沉。
中秋
作者：陶安
朝代：明

乾坤海岳总虚明，照得心胸瑩水精。月色只逢今夕好，酒杯聊对异乡倾。素娥耿耿怜人独，邻唱腾腾按鼓轻。如此中秋能几度，儿曹千里各凝情。
中秋
作者：陶安
朝代：明
体裁：七言律诗

乾坤海岳总虚明，照得心胸莹水精。月色只逢今夕好，酒杯聊对异乡倾。素娥耿耿怜人独，邻唱腾腾按鼓轻。如此中秋能几度，儿曹千里各凝情。
临淄道中
作者：陶安
朝代：明

晨起不梳发，出门天未明。路迷寻辙迹，村远绝人声。淄水滔滔逝，齐城杳杳迎。两层高白塔，不似霸基倾。
为刘博士题画二首
作者：陶安
朝代：明

静趣无穷阅圣经，红尘那到子云亭。东风吹动廉纤雨，顿觉郊原草色青。峭壁危峰护紫霞，读书声在邺侯家。静凭窗几閒观物，无限春光在杏花。
为刘博士题画二首·其一
作者：陶安
朝代：明

静趣无穷阅圣经，红尘那到子云亭。东风吹动廉纤雨，顿觉郊原草色青。
为刘博士题画二首·其二
作者：陶安
朝代：明

峭壁危峰护紫霞，读书声在邺侯家。静凭窗几閒观物，无限春光在杏花。
久雨
作者：陶安
朝代：明

十日久阴雨，今朝更沛然。尺泥深草径，三月似梅天。刳木承檐溜，舒瓢挹井泉。情怀殊不豁，寥寞对窗前。
九日登高翠微亭分韵得满字
作者：陶安
朝代：明

山川甚雄丽，积雨为磨浣。
天开秋气清，游娱共萧散。
石径接巉岩，兴到行不懒。
微霜护新晴，杲日送余暖。
层岭蹑高寒，境胜世所罕。
苍茫四无极，自恨目力短。
危亭基藓残，麋鹿荒町疃。
居然龙虎势，城郭在平坦。
崇阿吊离宫，老木荫僧馆。
松云引徐步，兰露入清盥。
况当重九节，野菊相留款。
宾朋笑语间，文理谢雕纂。
好风袭尊俎，幽鸟哢丝管。
人生光景速，每恨乐事缓。
嘉会幸一逢，何辞累觞满。
九日登高翠微亭分韵得满字
作者：陶安
朝代：明

山川甚雄丽，积雨为磨浣。天开秋气清，游娱共萧散。石径接巉岩，兴到行不懒。微霜护新晴，杲日送馀煖。层巅蹑高寒，境胜世所罕。苍茫四无极，自恨目力短。危亭基藓残，麋鹿荒町疃。居然龙虎势，城郭在平坦。崇阿吊离宫，老木荫僧馆。松云引徐步，兰露入清盥。况当重九节，野菊相留款。宾朋笑语间，文理谢雕纂。好风袭尊俎，幽鸟哢丝管。人生光景速，每恨乐事缓。嘉会幸一逢，何辞累觞满。
九月七日雨
作者：陶安
朝代：明

两月晴明久，昨宵风雨声。寒催秋色老，病怯袷衣轻。故垒低云黑，荒衢湿蔓萦。重阳时节近，客里助凄清。
九月朔得阿晟所寄药物
作者：陶安
朝代：明

人自金陵至，儿封药物来。家书千里达，旅况一时开。病想丹砂鼎，缘悭玉露杯。喜看菹醢列，乡味出瓶罍。
九月甲子晴
作者：陶安
朝代：明

今年甲子皆阴雨，九月初旬甲子晴。若道占书皆可验，何缘宝穑已秋成。
九月蜂蝶
作者：陶安
朝代：明

寂寞秋风老，纷纭蜂蝶飞。年年花落后，队队日相违。玉翅穿枫叶，黄须点客衣。山中随意好，何必逐芳菲。
习静
作者：陶安
朝代：明

双闼晓来辟，一天秋气清。雨溪分砚水，风木厌瓢声。习静调冲气，耽书老此生。上官询近候，片语对真情。
书事
作者：陶安
朝代：明
体裁：古风

离家仲冬望，溯江至鄂渚。凄风裂重裘，大雪惨行旅。蹉跎岁华晏，洲边感鹦鹉。今年春二月，玺书命守土。两日抵黄州，又值连月雨。披榛古瓦场，诛茅创廨宇。四招复业民，疮残必摩抚。事简虽得暇，怀国郁心腑。梦登阁道上，隔水不得语。觉后山月西，孤影在荒堵。新晴云雾捲，南方早炎暑。夏衣家未寄，昼汗生腹股。对客扪虱谈，痒多翻成苦。土无絺绤卖，亦有乏资与。空存麻城名，不见制白纻。赤日烁闾阎，卉服多困窭。一物差可意，美竹产村坞。削皮为枕簟，纤巧类织组。凉光泛琉璃，病后难寝处。此身不足惜，所愿六事举。闵玆烽燹馀，民命满荆楚。可怪近日来，舡兵忽暴禦。快桨躐洪涛，劫货杀物主。登岸拆邮亭，伏莽袭商贾。巴河遇三人，投之急流去。一人浮水还，赤体无寸缕。疆域幸开辟，道路仍龃龉。偶逢使者归，封书闻政府。敢陈骨鲠言，天高听常俯。踪迹悬幽远，庶效涓埃补。
书事
作者：陶安
朝代：明

离家仲冬望，溯江至鄂渚。凄风裂重裘，大雪惨行旅。蹉跎岁华晏，洲边感鹦鹉。今年春二月，玺书命守土。两日抵黄州，又值连月雨。披榛古瓦场，诛茅创廨宇。四招复业民，疮残必摩抚。事简虽得暇，怀国郁心腑。梦登阁道上，隔水不得语。觉后山月西，孤影在荒堵。新晴云雾捲，南方早炎暑。夏衣家未寄，昼汗生腹股。对客扪虱谈，痒多翻成苦。土无絺绤卖，亦有乏资与。空存麻城名，不见制白纻。赤日烁闾阎，卉服多困窭。一物差可意，美竹产村坞。削皮为枕簟，纤巧类织组。凉光泛琉璃，病后难寝处。此身不足惜，所愿六事举。闵玆烽燹馀，民命满荆楚。可怪近日来，船兵忽暴禦。快桨躐洪涛，劫货杀物主。登岸拆邮亭，伏莽袭商贾。巴河遇三人，投之急流去。一人浮水还，赤体无寸缕。疆域幸开辟，道路仍龃龉。偶逢使者归，封书闻政府。敢陈骨鲠言，天高听常俯。踪迹悬幽远，庶效涓埃补。
书事五首次郡侯韵
作者：陶安
朝代：明

耕桑田野近，戎马路途长。有职居危地，无心入醉乡。良民新习战，役户重遭伤。正待汾阳辈，功庸辅李唐。戈船明粉黛，羽檄叩辕门。苗卒藏深邑，彭营掠近村。锦绫裁裤窄，银镪满囊存。时事今如此，何人不断魂。古昔兵农一，方今此法成。忠勤争禦侮，字牧必留情。牛酒行郊劳，熊罴听鼓鸣。倘非明纪律，未见有功程。郡境多供给，官军屡往还。金钱轻似土，刍粟委如山。随处无生意，忧人损壮颜。月明依旧好，城下照溪湾。海道人多变，高邮使不还。招安须爵禄，恩德重丘山。志士空怀愤，生民每惨颜。几回思隐遁，结屋钓江湾。
书事五首次郡侯韵·其一
作者：陶安
朝代：明

耕桑田野近，戎马路途长。有职居危地，无心入醉乡。良民新习战，役户重遭伤。正待汾阳辈，功庸辅李唐。
书事五首次郡侯韵·其三
作者：陶安
朝代：明

古昔兵农一，方今此法成。忠勤争禦侮，字牧必留情。牛酒行郊劳，熊罴听鼓鸣。倘非明纪律，未见有功程。
书事五首次郡侯韵·其二
作者：陶安
朝代：明

戈船明粉黛，羽檄叩辕门。苗卒藏深邑，彭营掠近村。锦绫裁裤窄，银镪满囊存。时事今如此，何人不断魂。
书事五首次郡侯韵·其五
作者：陶安
朝代：明

海道人多变，高邮使不还。招安须爵禄，恩德重丘山。志士空怀愤，生民每惨颜。几回思隐遁，结屋钓江湾。
书事五首次郡侯韵·其四
作者：陶安
朝代：明

郡境多供给，官军屡往还。金钱轻似土，刍粟委如山。随处无生意，忧人损壮颜。月明依旧好，城下照溪湾。
二月十六日喜晟至武昌
作者：陶安
朝代：明

偶傍船窗立，惊看雪袂来。羁怀三月久，欢气一时回。换米携盐策，延宾举酒杯。从知家信好，病释岸花开。
云巢
作者：陶安
朝代：明

舒卷无心太古时，悠然深处独栖迟。每依凉影休双翮，自敛神功寄一枝。气出山川缠牖户，状如车盖覆茅茨。相看怡悦安居甚，风雨飘摇势不危。
五月旦日与黄仲珍雷景阳酌于维扬抵暮出城晓至瓜洲有怀同贡金景兰姚仲诚周于一林元凯相约不至更次韵为别以寄拳拳之馀意
作者：陶安
朝代：明

荡舟竹西闻好歌，飘如仙槎泛银河。青楼傍市捲朱箔，舞裾绿皱如春波。香消红药采鸾去，其如青镜寂寞何。金盘露清笋牙白，小住半日非蹉跎。雪乳泉甘醒午醉，琼花雾散与客过。吹箫玉人杳然逝，桥亭拂柳空峨峨。橹声带晚出城去，初月光吐新镰磨。梅天雨歇黄潦涨，瓜洲渡近青山多。我怀初归有髦士，金姚学富精蒐罗。闽南周林师友盛，未见入室操吾戈。赋妙能追司马圣，策高反黜刘蕡科。荆门有约久未至，回望不见玲珑珂。黄君雷君吟啸共，萧然行李馀无它。客途分襟心暂苦，词场秉笔肩还摩。江流如黛送孤棹，离觞不辞颜易酡。佳哉璞玉当见遇，肯使抱恨同卞和。
五花马
作者：陶安
朝代：明

五花马，雪踠骄春赤云胯。前年来从冀北野，蹄不惊尘汗流赭。将军见马筋骨奇，不惜千金买得之。持缰使马或徐疾，马不能言意自知。骑向边城频出战，背长鞍花肩着箭。敌兵四合突重围，救出将军走如电。将军归向马拜谢，汝龙驹，脱吾害。刍如山，豆满仓，牧人守饲寒夜长。帐下英贤筹画妙，曾劝将军勿轻躁。智谋仁勇胜万人，破敌擒王献宗庙。将军早依如此语，免致冒险几成虏。感恩在马不在贤，但恐忠良气消沮。养马能利将军身，养贤均利天下民。若能养贤如养马，偃武脩文治道新。
人生二首
作者：陶安
朝代：明

人生在天地，随寓即为家。着处燕营垒，行踪鹤印沙。征衫沾野露，旧隐笑溪花。还胜阳山令，篁茅瘴海涯。人生无百岁，功业必乾乾。此志不忧国，何颜可见天。远居山邑静，如对玉阶前。寄语秦淮柳，还能记着鞭。
人生二首·其一
作者：陶安
朝代：明

人生在天地，随寓即为家。着处燕营垒，行踪鹤印沙。征衫沾野露，旧隐笑溪花。还胜阳山令，篁茅瘴海涯。
人生二首·其二
作者：陶安
朝代：明

人生无百岁，功业必乾乾。此志不忧国，何颜可见天。远居山邑静，如对玉阶前。寄语秦淮柳，还能记着鞭。
仲春雅集分韵得染字
作者：陶安
朝代：明

出自行春门，山明烟雾敛。平湖芳草生，野水绿如染。园亭桃李花，相映杯潋滟。乘风登白纻，石路不巇险。大江远漫漫，浮云闲冉冉。绝顶尊俎列，微酡入腮脸。山僧煮茗迎，松下门半掩。穿林叩仙洞，琼章借披检。钓台更留酌，真乐意无慊。因嗟久城市，不觉时荏苒。今日良宴集，兰亭视何忝。同行皆俊彦，冠佩罗整俨。临溪咏而归，悠然忆曾点。
使客
作者：陶安
朝代：明

平生有诗史，行藁出巾箱。使客皆千里，官船共一觞。高云飞鹳鹤，微雨湿衣裳。夜静未能睡，清谈对烛光。
信步
作者：陶安
朝代：明

断碑读罢度蒿莱，行傍人家取路回。野叟不知郡太守，茅檐留坐供青梅。
倚柂
作者：陶安
朝代：明

楼船雄帐纛，倚柂只遥看。壁上青蝇两，笼中白鹤单。同舟人别去，对月夜清寒。江面凄风起，悠然梦境安。
倦绣图
作者：陶安
朝代：明

困来无力整残妆，采线何如意绪长。纤手欲闲闲不得，要将文绣献君王。
偶成
作者：陶安
朝代：明

可怪人心常不足，岂知稳处是安宁。连日江行虽是缓，却无狂吹阻扬舲。
偶成四首
作者：陶安
朝代：明

文何为小技，理有未全明。妙在无夸靡，悠然写性情。勺泉常澹泊，五味总调成。垂老方知此，讥予必后生。八珍罗水陆，五采绣文章。美矣孰无好，用之非可常。古今天地运，昼夜日星光。何必惊人眼，相看共久长。清河追钴鉧，老牧步潮州。全气有虞子，馀风挹静修。居然成典雅，正不在雕锼。更有神交处，渊源溯鲁邹。博学草庐翁，还存荆陆风。欧黄皆后出，绳墨是良工。南土文华盛，中州景慕同。九原不可作，我亦老江东。
偶成四首·其一
作者：陶安
朝代：明

文何为小技，理有未全明。妙在无夸靡，悠然写性情。勺泉常澹泊，五味总调成。垂老方知此，讥予必后生。
偶成四首·其三
作者：陶安
朝代：明
体裁：五言律诗

清河追钴鉧，老牧步潮州。全气有虞子，馀风挹静修。居然成典雅，正不在雕锼。更有神交处，渊源溯鲁邹。
偶成四首·其二
作者：陶安
朝代：明

八珍罗水陆，五采绣文章。美矣孰无好，用之非可常。古今天地运，昼夜日星光。何必惊人眼，相看共久长。
偶成四首·其四
作者：陶安
朝代：明

博学草庐翁，还存荆陆风。欧黄皆后出，绳墨是良工。南土文华盛，中州景慕同。九原不可作，我亦老江东。
偶见
作者：陶安
朝代：明

前乎万古后乎今，天体高明地体深。要识此身超众物，只缘真理具中心。红炉有燄消融雪，黄壤成堆拣出金。杖屦出门行不已，泰山绝顶许登临。
偶述
作者：陶安
朝代：明

粤兹古黄国，麟史昔见书。开郡领三邑，环境千里馀。淮汉错犬牙，大江倚郭郛。亦有邾子城，近在东北隅。冈峦起千叠，苍峭夹井庐。颇讶前朝意，乃视遐壤如。元之既谪守，子瞻亦谪居。竹楼冬听雪，赤壁夜凭虚。适为此地幸，因之作名区。至今江山间，光采被禽鱼。我才愧慵陋，来寓情思舒。兵后抚疮痍，野外恳荒芜。努力砺名节，庶不负所需。
偶闲
作者：陶安
朝代：明

古堞晴观涨，幽蹊缓踏莎。槐丝低挂蠖，桑茧自成蛾。吏散庭花落，朋稀野雀过。却思前数载，官事猬毛多。
偶题
作者：陶安
朝代：明

地无车马逢迎少，野色溪声一枕秋。绕屋插笆防虎突，临池开路纵鹅游。斫来紫竹供诗杖，候买鲜鱼唤钓舟。尚辱天官记名姓，市朝移迹向林丘。
先祖生日
作者：陶安
朝代：明

儿时拜舞祖庭前，白发乌纱一老仙。四十四年踪迹远，幼孙涉世亦华颠。
免咎
作者：陶安
朝代：明

旧帙丹黄昧，新齑碧绿淹。藉茅期免咎，咽李恐伤廉。病退仍求药，神清少食盐。每逢同志语，相勉律身严。
入临朐境
作者：陶安
朝代：明

宿迁离半月，方度穆陵关。到府八百里，驱车千万山。路虽多险峻，身不倦跻攀。沽酒投村店，相看一破颜。
入境
作者：陶安
朝代：明

船头鸡未唱，已过数重矶。原野新浮霁，儿童远候归。好山如故友，高鸟笑征衣。指顾龙湾近，无劳叹久违。
入彭泽境
作者：陶安
朝代：明

叠嶂起当路，江从何处来。树梢山庙出，草罅石门开。浅浪分流港，高空望远台。唯因陶令后，此境尽佳哉。
公子二首
作者：陶安
朝代：明

翩翩贵公子，年少美风姿。坐褥金钱豹，盘飧玉面狸。弯弓穿射的，骑马造宾墀。愿汝闻忠孝，光华在礼仪。翩翩贵公子，新自塞垣归。雕翅珠玑帽，龙纹锦绣衣。花前牙板按，灯下羽觞飞。愿汝崇清素，农桑业尚稀。
公子二首·其一
作者：陶安
朝代：明

翩翩贵公子，年少美风姿。坐褥金钱豹，盘飧玉面狸。弯弓穿射的，骑马造宾墀。愿汝闻忠孝，光华在礼仪。
公子二首·其二
作者：陶安
朝代：明

翩翩贵公子，新自塞垣归。雕翅珠玑帽，龙纹锦绣衣。花前牙板按，灯下羽觞飞。愿汝崇清素，农桑业尚稀。
写情四首
作者：陶安
朝代：明

海船如山风力轻，十朝难得一朝行。少妇颦眉两相语，几时到得豫章城。豫章城边江水清，城中新屋起军营。人人盼望妻儿到，日日走从江岸迎。新人颜色美如花，旧妇携儿今到家。闺中同骂郎轻薄，何不当初等候些。年少儿郎久不归，营中长夜守孤帏。馀粮买得绫丝绢，留待妻来裁作衣。
写情四首·其一
作者：陶安
朝代：明

海船如山风力轻，十朝难得一朝行。少妇颦眉两相语，几时到得豫章城。
写情四首·其三
作者：陶安
朝代：明

新人颜色美如花，旧妇携儿今到家。闺中同骂郎轻薄，何不当初等候些。
写情四首·其二
作者：陶安
朝代：明

豫章城边江水清，城中新屋起军营。人人盼望妻儿到，日日走从江岸迎。
写情四首·其四
作者：陶安
朝代：明

年少儿郎久不归，营中长夜守孤帏。馀粮买得绫丝绢，留待妻来裁作衣。
冬初
作者：陶安
朝代：明

木落山多石，霜严水不潮。一时何凛凛，两鬓易萧萧。惊鹊巢难稳，冥鸿路已遥。街头新炭贵，冷室意无聊。
冬晓
作者：陶安
朝代：明

彻夜清霜凝积草，新晴东日报初昕。山身结岚露苍顶，水气上天成白云。行子愁寒出门懒，炊夫及早负薪勤。都输土室茅帘内，拥被迟兴榾柮熏。
冬晚
作者：陶安
朝代：明

江上风高雪正深，倦游人抱慰时心。柴门不扫无来辙，抱膝藜床一畅吟。
冬暖
作者：陶安
朝代：明

贫室无衣褐，常忧雪霰零。天心怜赤子，日色盎玄冥。耰麦便温土，观梅立小亭。北山如媚客，聊可敞疏棂。
冬至
作者：陶安
朝代：明

天统书周朔，云祥纪鲁台。阳来第一日，山下发孤梅。与客尝杯醑，无人候管灰。南窗晴色丽，斋戒卷还开。
凌歊台
作者：陶安
朝代：明

西晋山河决胜秋，旌旗捲影入浮丘。离宫满贮三千女，霸国才攘数十州。塔鹳泣云怜废迹，江鲸喷浪洗馀羞。诗人兴逐巴潭远，不道秦关老涕流。
凤台晓望
作者：陶安
朝代：明

列嶂飞空翠几重，晨光拂树露华浓。江南地胜来丹凤，海上天开起火龙。都邑豪华超六代，烟尘荡涤见诸峰。可怜白鹭三山句，金谷惟宜罚酒钟。
凤池
作者：陶安
朝代：明

秋冷凤池波，凭栏照影皤。乾坤渺无际，老觉此身多。霜雪浮青壁，江湖梦绿蓑。干戈何日罢，玉烛四时和。
出金陵望茆山
作者：陶安
朝代：明

蒋山过后见茆山，翠幄三峰异世寰。方士虎骑崖洞出，伯仙鹤跨海天还。剑光夜照星辰白，丹气春腾草树斑。欲觅隐居吾鼻祖，松风楼上听潺湲。
初归
作者：陶安
朝代：明

幽蓟归来鬓若丝，故园三径草离离。慰人犹有篱边菊，强吐秋花满旧枝。
十六夜月
作者：陶安
朝代：明

冰奁照彻碧琉璃，此夜重看尽未迟。风露满庭人影瘦，清光元不减毫釐。
十月七日舟发枞阳
作者：陶安
朝代：明

巡官率兵卫，父老拜溪亭。过鸟云间白，高天雨后青。两篙撑雪浪，几曲转沙汀。芦苇风摇荡，寒声枕上听。
十月初六日夜作
作者：陶安
朝代：明

昨宵雷电送雨来，今宵又闻天上雷。紫电照窗银竹立，初冬有此甚异哉。天公仁慈万物祖，阴惨阳舒时不误。年年秋半雷收声，何乃致此非常怒。怒非其时太重复，惊起昆虫死平陆。天发杀机今见之，正赖贤君调玉烛。惕然省身思过咎，是日颁书肆宽宥。与民更始物维新，和气春熙似灵囿。天心警戒犹未己，要在事事循天理。更以仁恩苏赤子，天心转移俄顷功，化为瑞雪年谷丰。
千秋节
作者：陶安
朝代：明

龙集甲辰秋九月，天公寿旦更光辉。四方海岳交相庆，诸国君臣次第归。创业情同鱼水好，誓师勇奋虎貔威。桐城拜舞心逾切，遥望金门忍久违。
即景二首
作者：陶安
朝代：明

滩头偃木似人睡，波面小船如鸭浮。何况浔阳尤在上，两潮欲不过舒州。白沙如雪撒平地，黑树带烟明远鸥。岸峻江低人去速，山头一尺走随舟。
即景二首·其一
作者：陶安
朝代：明

滩头偃木似人睡，波面小船如鸭浮。何况浔阳尤在上，两潮欲不过舒州。
即景二首·其二
作者：陶安
朝代：明

白沙如雪撒平地，黑树带烟明远鸥。岸峻江低人去速，山头一尺走随舟。
参议李公次前韵二首见示赓歌奉荅
作者：陶安
朝代：明

自有乾坤几万年，月光偏向此时圆。秋澄玉宇云收尽，照见神州海外边。兔台灵药可延年，试问冰娥乞数圆。长愿身轻华发少，台阶正在五云边。
参议李公次前韵二首见示赓歌奉荅·其一
作者：陶安
朝代：明

自有乾坤几万年，月光偏向此时圆。秋澄玉宇云收尽，照见神州海外边。
参议李公次前韵二首见示赓歌奉荅·其二
作者：陶安
朝代：明

兔台灵药可延年，试问冰娥乞数圆。长愿身轻华发少，台阶正在五云边。
发安庆二首
作者：陶安
朝代：明

城头云重月色黑，唯见空江如镜明。舟子笑谈谙熟路，扬帆夜半趁风行。细浪声喧画桨闲，游龙载梦过淮山。觉来忘却江行稳，疑在松风万壑间。
发安庆二首·其一
作者：陶安
朝代：明

城头云重月色黑，唯见空江如镜明。舟子笑谈谙熟路，扬帆夜半趁风行。
发安庆二首·其二
作者：陶安
朝代：明

细浪声喧画桨闲，游龙载梦过淮山。觉来忘却江行稳，疑在松风万壑间。
发松山湖
作者：陶安
朝代：明

朝雨止还作，征人去复留。轻云微放日，近午始行舟。双岛烟波绕，重湖昼夜流。白鸥飞适意，扰扰见渠羞。
吊虞雍公庙
作者：陶安
朝代：明
体裁：古风

赵宋累十叶，南渡绍兴时，金主长驱百万师。两淮宵遁权与锜，驾欲航海社稷危。麾艘绝江来，气已吞采石。显忠期不至，事势仓皇急。参谋本儒生，剥床痛忧国。立招诸将赴海鰌，蹴舞双刀阵中出。六军奋勇殊死敌，画舰冲渠半沉溺。复追射败之，僵尸四千馀。公亲再奏捷，露布献酋俘。随复纵火荡巢穴，敌亦含羞烧凤车。江东西，遂宁谧，口碑永颂神功德。当时微公那能免灾厄，生民立庙沙溆傍，补报四时陈血食。只今风尘障日昏，想公英气犹生存。咸怀我公不暂舍，堂陛再拜奠酒尊。安得如公者，复见生斯世，慰安黎庶清乾坤。于乎，安得如公者，慰安黎庶清乾坤。
吊虞雍公庙
作者：陶安
朝代：明

赵宋累十叶，南渡绍兴时，金主长驱百万师。两淮宵遁权与锜，驾欲航海社稷危。麾艘绝江来，气已吞采石。显忠期不至，事势仓皇急。参谋本儒生，剥床痛忧国。立招诸将赴海鳅，蹴舞双刀阵中出。六军奋勇殊死敌，画舰冲渠半沉溺。复追射败之，僵尸四千馀。公亲再奏捷，露布献酋俘。随复纵火荡巢穴，敌亦含羞烧凤车。江东西，遂宁谧，口碑永颂神功德。当时微公那能免灾厄，生民立庙沙溆傍，补报四时陈血食。只今风尘障日昏，想公英气犹生存。咸怀我公不暂舍，堂陛再拜奠酒尊。安得如公者，复见生斯世，慰安黎庶清乾坤。于乎，安得如公者，慰安黎庶清乾坤。
同使者船过九里十三矶
作者：陶安
朝代：明

胭脂树边霜满岩，层峦飞动碧如蓝。两船溯流拗七百，九里有矶凡十三。淮甸风云生远近，岷江烟浪出西南。橹声摇过急湍去，水鸟低飞听笑谈。
吏者于姓考满赠
作者：陶安
朝代：明

隆古治具在典坟，申韩刑名涨妖氛。汉章唐律有定制，断以明决轻重分。云何吏曹昧大体，往往刀笔烦其文。世道日降事贪刻，天性敦厚颇见君。高门阴德有馀庆，子孙愈远扬清芬。当今簿书出身者，置之要路隆爵勋。况子才气能出群，得禄可不烦耕耘。明时需才意甚勤，谁甘白屋老无闻。乍看奇骥腾青云，且闻瑞凤鸣朝昕。金陵郡府隶台閤，苍柏霜雪寒雰雰。从容幕下出片语，案牍丛中能解纷。鄱山迎客翠蛟舞，金芝佳气蒸氤氲。锦袍诗仙招远游，荒城烟雨江之濆。朱门棨戟牧守贵，笑抚白璧生馀欣。客窗鸡声梅月曙，官庭燕语槐风薰。几多劳事笑谈了，群工敛手观郢斤。岁月苒苒忆桑枌，回视旧穴喧飞蚊。方知宦海渺无垠，驿亭别酒成微醺。
呈谦斋内翰
作者：陶安
朝代：明

累朝耆旧著勋名，行处农民蔼颂声。清昼玉堂雄洒翰，暮年金鼎倦调羹。江南久爱溪山好，天上曾依日月明。袖有济人医国手，更闻帛璧召还京。
和张景中经历三首
作者：陶安
朝代：明

未来地步预难明，达士何嫌俗眼轻。天意安排元自定，穷通不必问君平。春晖云罅漏微明，趁暖游蜂体态轻。溪上闭门车马静，柳风不动绿波平。林外云霞曙色明，落梅点点入帘轻。东风有意消残雪，现出郊原似掌平。
和张景中经历三首·其一
作者：陶安
朝代：明

未来地步预难明，达士何嫌俗眼轻。天意安排元自定，穷通不必问君平。
和张景中经历三首·其三
作者：陶安
朝代：明

林外云霞曙色明，落梅点点入帘轻。东风有意消残雪，现出郊原似掌平。
和张景中经历三首·其二
作者：陶安
朝代：明

春晖云罅漏微明，趁暖游蜂体态轻。溪上闭门车马静，柳风不动绿波平。
咏凫山
作者：陶安
朝代：明

凫山苍苍，鲁邦是瞻。笃生哲人，蹈德有严。雍容儒绅，典教于学。政府遴才，资其谋度。河渠有书，兵戎有枢。乃振宪纲，乃乘倅车。开省东南，坐筹宾幄。股肱硕辅，闻言是诺。浙司之鹾，国赋倚重。帝眷老臣，副予宠用。煮咸于海，民劳不咨。公善理财，毋敢或欺。匪衡益平，匪鉴益明。利周于物，币贡于京。视彼贪虐，敛害于民。怨詈满途，亦独何人。岂弟君子，不忮不求。岂弟君子，不刚不柔。鱼台仰止，遥遥我心。驾言旋归，怀其德音。
咏史十五首 其一 留侯
作者：陶安
朝代：明

佐汉成功又定储，全身远害类吾儒。也知豪杰天生世，未必黄公授素书。
咏史十五首 其七 弘基
作者：陶安
朝代：明

主君阴事在初年，迎敌金光战最先。柏壁岭西皆大捷，始终名位保双全。
咏史十五首 其三 禹
作者：陶安
朝代：明

知主非常杖策从，务安黎庶揽英雄。炎光重振追前烈，合表云台第一功。
咏史十五首 其九 杜
作者：陶安
朝代：明

独收人物厌珍奇，创业艰危主亦知。更展谟猷弘辅导，商周功业可为期。
咏史十五首 其二 阴侯
作者：陶安
朝代：明

算无遗策捷如神，规取燕齐席卷秦。请看囊沙并背水，古今将帅孰堪伦。
咏史十五首 其五 逖
作者：陶安
朝代：明

鸡鸣午夜不堪听，誓取中原一扫清。河内总收归晋土，任他西北现妖星。
咏史十五首 其八 靖
作者：陶安
朝代：明

姿容瑰伟业通书，忍作乡邦章句儒。王佐有才匡帝德，讵缘兵法授虬须。
咏史十五首 其六 安
作者：陶安
朝代：明

东山高卧听弹丝，正是苍生属望时。儿子进兵优破敌，矫情镇物尚围棋。
咏史十五首 其十 令公
作者：陶安
朝代：明

战无不克算皆全，忠义优存智勇先。策立功勋塞天地，复安唐室旧山川。
咏史十五首 其十一 光弼
作者：陶安
朝代：明

谋成后战战功成，持已庄严号令明。以少覆多称第一，凌烟阁上合图形。
咏史十五首 其十三 世忠
作者：陶安
朝代：明

边尘净扫寂无哗，第一中兴不浪誇。居士晚称清隐号，贤才弗用用奸邪。
咏史十五首 其十二 武惠
作者：陶安
朝代：明

谨畏廉能一代人，禁兵不杀务全仁。位高志下尤行俭，累叶儿孙作重臣。
咏史十五首 其十五 允文
作者：陶安
朝代：明
体裁：七言绝句

海鰌奋击溯江涛，敌主旋亡战阵消。采石金山两称捷，文儒恰似汉嫖姚。
咏史十五首 其十五 允文
作者：陶安
朝代：明

海鳅奋击溯江涛，敌主旋亡战阵消。采石金山两称捷，文儒恰似汉嫖姚。
咏史十五首 其十四 武穆
作者：陶安
朝代：明

寡弱兵能击壮强，天生豪杰信非常。长城不使权奸坏，唾手中原复故疆。
咏史十五首 其四 葛武侯
作者：陶安
朝代：明

扶汉如周夙所期，遗孤委托在艰危。出师二表文犹在，伊傅存心世共知。
咏史十五首·留侯
作者：陶安
朝代：明

佐汉成功又定储，全身远害类吾儒。也知豪杰天生世，未必黄公授素书。算无遗策捷如神，规取燕齐席卷秦。请看囊沙并背水，古今将帅孰堪伦。知主非常杖策从，务安黎庶揽英雄。炎光重振追前烈，合表云台第一功。扶汉如周夙所期，遗孤委托在艰危。出师二表文犹在，伊傅存心世共知。鸡鸣午夜不堪听，誓取中原一扫清。河内总收归晋土，任他西北现妖星。东山高卧听弹丝，正是苍生属望时。儿子进兵优破敌，矫情镇物尚围棋。主君阴事在初年，迎敌金光战最先。柏壁岭西皆大捷，始终名位保双全。姿容瑰伟业通书，忍作乡邦章句儒。王佐有才匡帝德，讵缘兵法授虬须。独收人物厌珍奇，创业艰危主亦知。更展谟猷弘辅导，商周功业可为期。战无不克算皆全，忠义优存智勇先。策立功勋塞天地，复安唐室旧山川。谋成后战战功成，持已庄严号令明。以少覆多称第一，凌烟阁上合图形。谨畏廉能一代人，禁兵不杀务全仁。位高志下尤行俭，累叶儿孙作重臣。边尘净扫寂无哗，第一中兴不浪誇。居士晚称清隐号，贤才弗用用奸邪。寡弱兵能击壮强，天生豪杰信非常。长城不使权奸坏，唾手中原复故疆。海鳅奋击溯江涛，敌主旋亡战阵消。采石金山两称捷，文儒恰似汉嫖姚。
咏张同知
作者：陶安
朝代：明

有颀之英，今德在躬。禁闼清华，鼓舞皇风。命服鞶组，宠任荐隆。先猷是经，众理贯融。乃眷江东，临民敬忠。庭诉自简，仓储载丰。匹马翩翩，霜月在天。勤敢谓劳？王事系焉，三吴故墟，征赋于田。有命转输，寄委则专。南风巨艘，平达于幽。待哺林林，以乐代忧。国廪既充，经费是庸。侯官南邦，不有其功？
咏当涂张县尹善政
作者：陶安
朝代：明

有美君子，尝观国光。贤书载登，赤绂斯煌。再命升爵，来于荆湘。尹兹百里，编氓乐康。理涵于心，道积于身。克施有政，民德亦新。耕桑被野，雨旸屡匀。众庶而丰，侯俭而贫。民有鸡豚，我盘蔬茹。民有纨帛，我衣布素。闵厥士女，疮痍是抚。疮痍既瘳，我体完固。公绰不欲，滕薛非长。子产惠爱，刑书靡良。侯兼其德，政有纪纲。三年化行，嘉猷孔彰。英英白云，远瞻是恻。遄归于南，承颜有怿。愿为时雨，均此下国。维兹邑人，永思无斁。
咏苏守义妻齐氏
作者：陶安
朝代：明

幽燕之南，晋赵之疆。刀锄剑樵，其人劲强。安平故邑，村有新庄。懿彼贞女，曰齐之姜。来嫔于苏，功容并良。孝周舅姑，礼谨闺房。夫遘危疾，永诀在床。谓汝改适，怜其早孀。齐沥丹诚，执心孔刚。誓无辱身，宁甘自戕。夫目遄暝，妾命乃长。胡能独生？曷若偕亡？金石可朽，言弗忍忘。冈陵可移，义弗忍伤。九原当见，以死自明。永谢膏沐，魂离室堂。欲拯何及？举族悲惶。行高千古，事昭一乡。守宰嘉叹，宪使荐扬。旌命自天，门闾有光。断鼻执义，夏侯德彰。剔目示信，房卢性臧。谁能捐躯，同穴而藏？恒山郁苍，厥高莫量。烈烈令闻，能与之京？张侯戾学，称善洋洋。激励孝忠，增重纲常。作此雅歌，亘久弥芳。
哭孙伯融
作者：陶安
朝代：明

陆梁未息竟亡身，谁为祛除四海尘。币帛敬惟招俊乂，死生端只念君亲。丹心故国江枫晓，白骨他乡塞草春。不是交游重相感，几多悲戚为斯民。
哭王用和郎中
作者：陶安
朝代：明

苗顽迷逆顺，草窃陷忠贤。寂寞金华省，凋零绿水莲。有儿同死难，无路得生旋。建业南城外，伤心指墓田。
哭胡通甫参政
作者：陶安
朝代：明

步战劳江北，仁声诵浙东。妖兵生肘腋，行路尽哀恫。列祀忠臣庙，无惭古将风。青油戎幕在，虎旅气仍雄。
唯天在上亭
作者：陶安
朝代：明

一境悬太虚，云木皆脱洒。去地隔几尘，结亭称吾雅。扶桑浴朝暾，每在几席下。仰视独苍穹，更无最高者。笑抚乔岳顶，渤澥一杯斝。飞猱不可越，无怪来者寡。自非毛骨爽，胡能此陶写。我欲？明河，清露湿九野。沈寥与之朋，白榆手可把。果能遂此怀，石榻问君假。
唯天在上亭
作者：陶安
朝代：明
体裁：古风

一境悬太虚，云木皆脱洒。去地隔几尘，结亭称吾雅。扶桑浴朝暾，每在几席下。仰视独苍穹，更无最高者。笑抚乔岳顶，渤澥一杯斝。飞猱不可越，无怪来者寡。自非毛骨爽，胡能此陶写。我欲�明河，清露湿九野。沈寥与之朋，白榆手可把。果能遂此怀，石榻问君假。
啜茶二首
作者：陶安
朝代：明

谷雨芽方茁，色香俱绝佳。中？汲江水，上品到山家。不见周公梦，何烦陆羽誇。精神太清爽，终夜剔灯花。天地有清气，古今无此奇。幽人耿不寐，浮世足深思。舌本馀香在，床头古易知。松风犹满耳，真乐有如兹。
啜茶二首·其一
作者：陶安
朝代：明

谷雨芽方茁，色香俱绝佳。中？汲江水，上品到山家。不见周公梦，何烦陆羽誇。精神太清爽，终夜剔灯花。
啜茶二首·其一
作者：陶安
朝代：明
体裁：五言律诗

谷雨芽方茁，色香俱绝佳。中�汲江水，上品到山家。不见周公梦，何烦陆羽誇。精神太清爽，终夜剔灯花。
啜茶二首·其二
作者：陶安
朝代：明

天地有清气，古今无此奇。幽人耿不寐，浮世足深思。舌本馀香在，床头古易知。松风犹满耳，真乐有如兹。
喜伯温景濂辈至新京
作者：陶安
朝代：明

束帛徵贤出涧阿，来从明主定山河。摅才要济邦家用，为治当调鼎鼐和。定见百年兴礼乐，先从四海戢干戈。当朝辅佐侔伊吕，汗简芳名耿不磨。
喜秋雨
作者：陶安
朝代：明

甘雨知时不待求，使君心事与天游。一时润泽知无价，千里歌谣庆有秋。山色洗青当郡舍，稻花垂白亚田畴。作亭曾见东坡记，名笔如今出品流。
喜雨为靳太守作
作者：陶安
朝代：明

仲夏梅霖少，人情苦蕴隆。两轓专郡寄，千里念农功。为阻新秧绿，愁看烈日红。露香深处祷，精意上天通。不洒泥龙水，俄飞石燕风。悠然起肤寸，倏尔满虚空。注地除龟坼，翻瓶滴马鬉。火鞭驰列缺，雷斧役靊霳。溜挂银绡阔，声腾铁骑雄。波涛生砌上，膏乳涨田中。插莳高低遍，沾濡草木同。频来仍密密，欲歇尚濛濛。芋圃添新叶，瓜畦长暗丛。闾阎清疫疠，老稚解忧忡。大慰云霓望，欣闻畎浍充。壤歌浑易接，米价颇难穷。野路收黄潦，江潮注采虹。桔槔今不用，稼穑必全丰。德泽流三县，休徵出寸衷。名亭苏太守，悯雨鲁僖公。珠玉非为贵，仓箱可待崇。从知祈福祉，不在走祠宫。郡舍凉阴重，溪城瑞气融。买牛如渤海，兴学见文翁。有此养民惠，无非报主忠。还当挽河汉，滂沛洗兵戎。
四月二日与黄观澜员外傅仲圭都事同访单德甫宪使不值
作者：陶安
朝代：明
体裁：诗

得闲来访单绣使，上堂只逢双墨君。小轩雨久长新树，近午风生驱宿云。更策羸骖寻雪洞，偶看稚子摘池芹。连营万屋无闲地，小满初晴麦气薰。
四月十六日夜月
作者：陶安
朝代：明

四月既望夜望月，云起天东如涌波。坐久云间明月出，或占水旱果如何。
四月望夜见月
作者：陶安
朝代：明

半年不见团团月，或是天阴或病中。镜影偏随今夜满，鬓华不与向时同。似怜偃仰空檐下，曾照婆娑舞剑雄。遥想清光千里共，儿孙对此忆衰翁。
四望亭
作者：陶安
朝代：明

松声如诉老桓奸，白纻纤歌污楚山。南北东西春眼底，古今兴废夕阳间。半天荒井泉花碧，千载残基碣藓斑。万壑清风扫遗臭，野僧云卧竹阴闲。
四皓图
作者：陶安
朝代：明

龙争鹿走角功名，眼底浮云悟世情。有地采芝身远遁，无心执玉手平衡。衣冠误落留侯计，带砺愁闻汉祖盟。松下厖眉垂白雪，至今泉石被光荣。
四皓奕图
作者：陶安
朝代：明

安刘事毕返林丘，当局机心老未休。松下樵夫应暗笑，先输一着与留侯。
墙头草
作者：陶安
朝代：明

墙头草三尺，俗称野红花。干脆皆芒刺，叶乱多欹斜。托根亦何危，疾风日相加。眼前爱潇洒，苦被此物遮。一时芟夷尽，幽景即满家。尘垢翳人首，谁能不梳爬。从是兰在门，尚云锄去佳。
墨竹
作者：陶安
朝代：明

烟雨涳濛翠影双，满林清气逼寒江。云间禁直青绫夜，一片秋声起琐窗。
壬辰清明日客有携酒城东邀陈致中谢行可程子舟马希穆及余游月盘洞天偶遇张文泰遂同饮欢甚行可以老杜清明二诗次韵纪事因就韵赋
作者：陶安
朝代：明

千门插柳绿含烟，陌有轮蹄水有船。花下酒杯堪献酢，松间山路更攀缘。仙童见客频留坐，飞鸟依人每可怜。席展园亭殽杂进，粥香邻灶火新然。有闲爱结渔樵侣，无术能飞子母钱。自笑劳生空扰扰，欲求鼎药为延年。闭门且免走西东，时事无闻绝似聋。几处干戈犹不息，一春桃李又成空。唯馀山水长清丽，未见车书远混同。冷节伤神登墓道，禁钟未夕惨江枫。青山旧宅南归后，白日浮云北望中。欲效微才今未用，沧波甘分钓鱼翁。
壬辰清明日客有携酒城东邀陈致中谢行可程子舟马希穆及余游月盘洞天偶遇张文泰遂同饮欢甚行可以老杜清明二诗次韵纪事因就韵赋·其一
作者：陶安
朝代：明

千门插柳绿含烟，陌有轮蹄水有船。花下酒杯堪献酢，松间山路更攀缘。仙童见客频留坐，飞鸟依人每可怜。席展园亭殽杂进，粥香邻灶火新然。有闲爱结渔樵侣，无术能飞子母钱。自笑劳生空扰扰，欲求鼎药为延年。
壬辰清明日客有携酒城东邀陈致中谢行可程子舟马希穆及余游月盘洞天偶遇张文泰遂同饮欢甚行可以老杜清明二诗次韵纪事因就韵赋·其二
作者：陶安
朝代：明

闭门且免走西东，时事无闻绝似聋。几处干戈犹不息，一春桃李又成空。唯馀山水长清丽，未见车书远混同。冷节伤神登墓道，禁钟未夕惨江枫。青山旧宅南归后，白日浮云北望中。欲效微才今未用，沧波甘分钓鱼翁。
复至金陵
作者：陶安
朝代：明

望里钟山拥翠螺，金陵道上又经过。韶华信比当时盛，亲旧原非向日多。紫陌尘飞金勒骑，红楼酒醉玉人歌。独怜卞壸名忠节，汗竹千年耿不磨。
复雨
作者：陶安
朝代：明

彻夜雨声急，当门溪涨高。枯蝇抱野蔓，寒雀起林蒿。泥溅新油履，风欺旧缊袍。邑民应笑我，官况太萧骚。
夜归
作者：陶安
朝代：明

绿水红嶶暮霭芬，联裾穿出羽林军。一街月色白如雪，两马风前去似云。桥下商船依市宿，城头戍鼓隔溪闻。到家无意梅花帐，更作相如谕蜀文。
夜归
作者：陶安
朝代：明

黄昏出华省，禁鼓起高城。孀妇邻西泣，栖乌枝上惊。一窗疏雨响，半夜薄寒生。感客不成寐，凄风厩马鸣。
夜梦作诗二句觉后续之
作者：陶安
朝代：明

晏坐山中二十年，一朝披雾睹青天。出山还似山中物，岁晚霜松铁干坚。
夜永
作者：陶安
朝代：明

山深无刻漏，夜永不知更。窗白只疑旦，月斜犹未明。离人江北住，华发枕间生。孤馆此怀寂，冥鸿何处声。
夜泊兰溪
作者：陶安
朝代：明

津吏临堤问，湖官隔水来。乘桴新竹贡，筑室旧民回。暮草蚊飞猛，秋云鸟唳哀。长星下天末，风露一襟开。
夜泊蕲州城下
作者：陶安
朝代：明

黄昏灯火聚江船，来泊蕲城古岸边。诗客携壶忽相访，开元乐府听新篇。
夜泊采石
作者：陶安
朝代：明

去岁船从采石过，梦中风雨溯江波。今宵不及登牛渚，何日重来抚翠蛾。无酒临流吊诗客，有心坐石理渔蓑。乡城数里身难到，灯下裁书写意多。
夜行至香鱼馆
作者：陶安
朝代：明

目送寒日坠，暮色变苍黄。近顾已昏冥，前店安可望。游子且宵征，苦恨昼不长。雪深迷古道，车陷心愈忙。缺月未出时，粲然众星光。四无鸡犬声，琼田白茫茫。忽逢人夜语，为我指康庄。渐至香鱼馆，叩门灯照床。主翁起迎劳，饮以壶中浆。笑问来何迟，吹火煮糗粮。因知造物心，不使罹害伤。命途此可卜，力善何能量。
大别山
作者：陶安
朝代：明

神秀皆由造化功，山因夏史望尊隆。崇关磊磊当冲要，南纪滔滔此会通。千古岁寒存老柏，一亭秋兴感飞桐。我来极目湖湘阔，作赋登高效楚风。
大明铙歌鼓吹曲 其一 出师
作者：陶安
朝代：明

皇天眷有德，圣君起临濠。定鼎向建业，夷夏胥来朝。蠢哉尔丑犹负固，蚁聚枭张敢侵侮。圣虑忧及民，雷霆赫斯怒。爰整师旅江之东，戎衣一着亲元戎。威势雄，爪牙奋勇武，铁贯千艨艟。结阵两战酣，海涛沸天风。六时不解屠戮莫可算，鄱阳湘水皆凝红。俄飞一流矢，酋首先殪凶。千古奇遇成神功，天讨有罪繇天衷。左纛从此还，当廷命将帅。桓桓诸虎臣，分符出讨罪。平吴定浙及闽中，陕关鲁蜀威无外。肃天兵，尘不惊，长驱抵燕城。望风披靡如拉朽，一扫海宇腥膻清。王道荡荡邦家宁。从此天下万年歌太平。
大明铙歌鼓吹曲 其二 奏捷
作者：陶安
朝代：明

皇仁悯吊生灵辜，兴师伐叛鄱阳湖。左纛亲将兵百万，旌旗蔽天连舳舻。况兹将帅皆貔虎，摅竭忠诚奋威武。龙蛇起陆闹关机，猰㺄磨牙互吞吐。声扬似雷霆，气聚若云霭。势拥山排空，威肆涛翻海。大地总掀簸，白日失光彩。交锋结阵两酣战，血溅长江赭波面。歼刘？猛过刈麻，俄报渠魁殪飞箭。辕门获丑五万多，巍巍黄钺还銮坡。搀抢净扫大怼息，洗兵就欲倾天河。其馀吴闽犹掎角，鷇麛那能抗乔岳。浙齐蜀陕诸翘芽，乌敢萌纤傲霜雹。元臣廷受命，出则奏捷功。长驱到燕蓟，载籍归天宫。际遇风云数豪杰，到处烟尘皆扑灭。十年睿算承丕烈，天意人心总忻悦。
大明铙歌鼓吹曲 其二 奏捷
作者：陶安
朝代：明
体裁：古风

皇仁悯吊生灵辜，兴师伐叛鄱阳湖。左纛亲将兵百万，旌旗蔽天连舳舻。况兹将帅皆貔虎，摅竭忠诚奋威武。龙蛇起陆闹关机，猰㺄磨牙互吞吐。声扬似雷霆，气聚若云霭。势拥山排空，威肆涛翻海。大地总掀簸，白日失光彩。交锋结阵两酣战，血溅长江赭波面。歼刘�猛过刈麻，俄报渠魁殪飞箭。辕门获丑五万多，巍巍黄钺还銮坡。搀抢净扫大怼息，洗兵就欲倾天河。其馀吴闽犹掎角，鷇麛那能抗乔岳。浙齐蜀陕诸翘芽，乌敢萌纤傲霜雹。元臣廷受命，出则奏捷功。长驱到燕蓟，载籍归天宫。际遇风云数豪杰，到处烟尘皆扑灭。十年睿算承丕烈，天意人心总忻悦。
大明铙歌鼓吹曲·出师
作者：陶安
朝代：明

皇天眷有德，圣君起临濠。定鼎向建业，夷夏胥来朝。蠢哉尔丑犹负固，蚁聚枭张敢侵侮。圣虑忧及民，雷霆赫斯怒。爰整师旅江之东，戎衣一着亲元戎。威势雄，爪牙奋勇武，铁贯千艨艟。结阵两战酣，海涛沸天风。六时不解屠戮莫可算，鄱阳湘水皆凝红。俄飞一流矢，酋首先殪凶。千古奇遇成神功，天讨有罪繇天衷。左纛从此还，当廷命将帅。桓桓诸虎臣，分符出讨罪。平吴定浙及闽中，陕关鲁蜀威无外。肃天兵，尘不惊，长驱抵燕城。望风披靡如拉朽，一扫海宇腥膻清。王道荡荡邦家宁。从此天下万年歌太平。皇仁悯吊生灵辜，兴师伐叛鄱阳湖。左纛亲将兵百万，旌旗蔽天连舳舻。况兹将帅皆貔虎，摅竭忠诚奋威武。龙蛇起陆闹关机，猰㺄磨牙互吞吐。声扬似雷霆，气聚若云霭。势拥山排空，威肆涛翻海。大地总掀簸，白日失光彩。交锋结阵两酣战，血溅长江赭波面。歼刘？猛过刈麻，俄报渠魁殪飞箭。辕门获丑五万多，巍巍黄钺还銮坡。搀抢净扫大怼息，洗兵就欲倾天河。其馀吴闽犹掎角，鷇麛那能抗乔岳。浙齐蜀陕诸翘芽，乌敢萌纤傲霜雹。元臣廷受命，出则奏捷功。长驱到燕蓟，载籍归天宫。际遇风云数豪杰，到处烟尘皆扑灭。十年睿算承丕烈，天意人心总忻悦。兴临濠，都建康。风云从，神龙翔。川岳簸荡，乾坤低昂。扫腥膻，正纪纲。氓受垫，傒圣皇。天与人归戡四方。如日升天万物光。战江汉，屠鲸鲵。仗黄钺，秉白麾。奋义威，专天机。百辟趋，虎与罴。太白冥，天狼隳。摧彼鳞鬣流成漪，江汉平，万乘归。诸爪牙，靖东吴。剪两浙，瓯闽区。刃弗剉衄全师徒。踊跃欢呼，吾庙献俘。幅员广，黔黎苏。桓桓雄，伐山东。狐鼠辈，竞潜踪。陇右蜀西诸鞠凶，薙刈若断蓬。烽火息，狼烟空。遂北指赤狄，直抵幽燕境。旂旐央央来，彼窜灭形影。阳九值时数，中原弗遑静。百年今复清，干戈气全屏。广轮际天海，舆图属统领。无思不臣服，万古镇悠永。
大本监郡以诗见惠次韵二首答之
作者：陶安
朝代：明

治功思渤海，文气爱相如。架插牙签轴，家藏玉玺书。有恩施郡邑，无暇问田庐。武备新严整，民忧顿扫除。守土逢多士，哦诗得自如。威行军垒服，名在御屏书。膏雨滋禾陇，炊烟起草庐。胸怀尤洒落，窗草不芟除。
大本监郡以诗见惠次韵二首答之·其一
作者：陶安
朝代：明

治功思渤海，文气爱相如。架插牙签轴，家藏玉玺书。有恩施郡邑，无暇问田庐。武备新严整，民忧顿扫除。
大本监郡以诗见惠次韵二首答之·其二
作者：陶安
朝代：明

守土逢多士，哦诗得自如。威行军垒服，名在御屏书。膏雨滋禾陇，炊烟起草庐。胸怀尤洒落，窗草不芟除。
大江东去·送段伯文赴太平帅府经历
作者：陶安
朝代：明

紫薇香冷，着风生银翰，月筛朱箔。面有长淮清润气，培以老成才学。菡萏波澄，琼花雾敛，梦跨扬州鹤。案尘不染，声华飞动台閤。天上妙选仙官，牙绯恩重，婉画清油幕。坐对江山雄丽处，依旧太平城郭。令肃貔貅，欢腾鸡犬，千里苏民瘼。云间路阔，一樽试为君酌。
大通望九华山
作者：陶安
朝代：明

谁道山如九朵莲，万峰飞舞上青天。惜无羽翼乘风去，分取丹池一勺泉。
大风起
作者：陶安
朝代：明

大风起，大风起，扫荡烟尘净如洗。火龙吹燄成赤云，鼓铸乾坤又一新。鸾旗豹车过沛里，父老子弟争迎喜。向年离家才庶民，今日还乡是天子。酒酣情浓思故旧，慷慨悲嗟舞长袖。复除户户动欢声，千秋万岁君王寿。壮哉亲唱大风歌，金石铿轰奈乐何。君不见拔山盖世骨先朽，何在威加诧雄赳。又不见深室悬钟烹走狗，何用猛士为之守。大风起兮云飞扬，不如膏雨流滂滂。威加海内归故乡，不如帝德天下光。安得猛士守四方，不如王佐之才登庙堂，所以汉道不克承三王。
天
作者：陶安
朝代：明

人道苍苍便是天，我言天不在苍天。寸心显赫私难隐，五性圆融善本全。傅说岩居登宰辅，颜渊庙食著仁贤。但令俯仰长无愧，须信吾身自有天。
天门山曲
作者：陶安
朝代：明

混沌未凿元气闭，帝遣斲开双阙丽。一抽键钥不复扃，彷佛闾阖当云际。岷波如丝来自西，狂飙忽驾滔天势。雷驱银马蹴两涯，虎豹遁藏阍者逝。向年未曾到此山，遥望不知谁抱关。但见烟苍雨黛动颦笑，画出八字宫眉弯。春来堤柳青袅娜，二梁开颜忽招我。一在淮西一江左，夹我诗船船不过。船压天光觉天堕，爱惜玻瓈才能唾。举杯对月嚼冰玉，桂香万斛清胸腹。夜檄江妃舞长袖，为君翻作天门曲。忆昔充贡两赴京，九重晨启瞻彤庭。怀策空归名不荐，五门微茫梦中见。
太常引 其一 书巢二首
作者：陶安
朝代：明
体裁：词

一巢结在万书丛。营葺半生功。稽古豁然通。任踪迹、幽栖此中。鹤居松顶，龟藏莲叶，意思亦相同。牖户敞玲珑。是理窟、包涵太空。
太常引·书巢二首
作者：陶安
朝代：明

一巢结在万书丛。营葺半生功。稽古豁然通。任踪迹、幽栖此中。鹤居松顶，龟藏莲叶，意思亦相同。牖户敞玲珑。是理窟、包涵太空。苍芸缃轴几周遭。身世占清高。风雨不飘摇。最相称、先生一瓢。鲲鹏海阔，鹪鹩枝上，各自遂逍遥。经史隽芳膏。似养翮、翱翔九霄。
太常引·偶述
作者：陶安
朝代：明

对人无语叙寒暄。多病似文园。学未造渊源。空写到、千言万言。长江雨歇，高天露下，星绕紫微垣。山友结驯猿。尽占取、清风满轩。
太常引·其二
作者：陶安
朝代：明
体裁：词

苍芸缃轴几周遭。身世占清高。风雨不飘摇。最相称、先生一瓢。鲲鹏海阔，鹪鹩枝上，各自遂逍遥。经史隽芳膏。似养翮、翱翔九霄。
太常引·壬寅季夏即事
作者：陶安
朝代：明

江城六月雨声寒。河汉倒云端。白浪渺怀山。笑门巷、撑船往还。龙吟水面，鱼游砌上，田野势漫漫。稼穑本艰难，问何事、天公太悭。
太常引·晚景
作者：陶安
朝代：明

透云鱼尾缕晴红。缥渺水晶宫。人在小桥东。看丝柳、轻摇晚风。断霞飞练，远烟凝紫，山势活如龙。浴罢倚长松。爱归鸟、孤飞半空。
太常引·松风
作者：陶安
朝代：明

怪龙涌起半天潮。惊破月明宵。爽籁自然调。来慰藉、山中寂寥。瑶琴罢鼓，茶铛息沸，一片奏仙韶。两耳洗烦嚣。且莫效、当时弃瓢。
太常引·连阴书事
作者：陶安
朝代：明

湿云宿树暗楼前。潮上绿苔砖。烟雨满江天。似画出、王维辋川。蔓墙虫篆，草池蛙鼓，飞溜聒高眠。海阔晚风颠。最稳是、溪翁钓船。
太白墓
作者：陶安
朝代：明

自别金銮抵夜郎，江南有梦到君王。酒酣采石风生袂，屋老青山月满梁。龙管凤笙遗韵度，笔芦星竹借文章。云飞荒野苔碑断，时有诗人酹一觞。
太真玩月图
作者：陶安
朝代：明

华清浴后上龙楼，得与冰娥共素秋。貌对妆台金照面，光涵宫髻玉搔头。梨园彻乐承欢暇，桂阙当天为我留。翠辇何缘不同到，宵衣应是罢宸游。
奉旨贺平章邓遇等诸将平定中原回
作者：陶安
朝代：明

大明受命眷自天，如日上升照八埏。帝皇德业际穹壤，在古无后今无前。烽烟到处咸扑灭，无强不摧坚不折。中原开拓尤挂念，睿谋选将当庭阙。桓桓罴虎智且雄，鸟翔蛇蟠排折冲。战机阵势指掌握，神鬼捭阖风云从。雷霆轰天震笳鼓，号令严明整行伍。统师百万辞玉京，天堑须臾捷飞渡。蔡淮小丑不足平，齐鲁妖孽难逃生。长驱汴洛烦一扫，直取图籍投燕城。千军倒戈彊敌避，根株既拔连条肄。乃收晋冀广幅员，更纳秦关贡租税。朔漠已靖辽海宁，奏凯还朝尘弗惊。龙颜霁豫众复命，白日上贯皆忠诚。止有蜀黔何蕞尔，一箭飞临犹可弛。生民安乐颂太平，万万年呼圣天子。
奉赓御制中秋诗韵
作者：陶安
朝代：明

老蟾再阅太平年，大地山河影更圆。今夜清光满寰宇，桂香先到凤池边。
奉赓御制诗韵三首送茅山宗师
作者：陶安
朝代：明

太空珠镜豁然开，风运琼轮任往来。雨霁丹光云外紫，绕山海气隔黄埃。烛龙飞出晓山巅，草木欣欣总畅然。洞里白云閒已久，又随玄鹤上瑶天。玉笙声歇碧窗閒，金鼎龙砂五色斑。时遣仙童入林去，紫芝带露斸云间。
奉赓御制诗韵三首送茅山宗师·其一
作者：陶安
朝代：明

太空珠镜豁然开，风运琼轮任往来。雨霁丹光云外紫，绕山海气隔黄埃。
奉赓御制诗韵三首送茅山宗师·其三
作者：陶安
朝代：明

玉笙声歇碧窗閒，金鼎龙砂五色斑。时遣仙童入林去，紫芝带露斸云间。
奉赓御制诗韵三首送茅山宗师·其二
作者：陶安
朝代：明

烛龙飞出晓山巅，草木欣欣总畅然。洞里白云閒已久，又随玄鹤上瑶天。
姑孰溪
作者：陶安
朝代：明

映带城隅地势雄，昔称重镇大江东。万山中断飞银浪，一曲西流卧采虹。夹岸楼台杨柳月，对船灯火荻花风。钓鱼台下鸥如雪，我已忘机似海翁。
学书
作者：陶安
朝代：明

皇坟帝典古熙熙，道德光扬事业垂。温洛神龟呈大法，鲁堂科斗载遗辞。危微精一亲传统，揖让征诛各有时。万世国家俱鉴此，存心必治不存危。
学易
作者：陶安
朝代：明

气化形生太极函，荥龙图献泄元谈。静观大易九六数，忽觉行年五十三。卦自蓍求神莫测，辞因象设理当参。古来四圣传心妙，绝学重明在晦庵。
学诗
作者：陶安
朝代：明

教本闺门始后妃，经宏纬密烂生辉。辞情感物多微婉，祭享登歌盛发挥。古韵自谐何用协，序文有受未全非。考亭理趣明如日，独此时时与愿违。
官廨北涧偶步
作者：陶安
朝代：明

碧涧依山麓，苍松挂野藤。泉清见鱼泳，磴绝少人登。龙井苔封甃，凫田草没塍。旧时丰邑屋，废址接丘陵。
官牌夹夜宿二首
作者：陶安
朝代：明

昼短偏知驿路长，黄昏又泊水云乡。此身强卧篷窗下，心逐飞鸿到武昌。汀鸿集侣呼夜静，野火照云如月明。虽是冬阴星未现，波光剪剪自澄清。
官牌夹夜宿二首·其一
作者：陶安
朝代：明

昼短偏知驿路长，黄昏又泊水云乡。此身强卧篷窗下，心逐飞鸿到武昌。
官牌夹夜宿二首·其二
作者：陶安
朝代：明

汀鸿集侣呼夜静，野火照云如月明。虽是冬阴星未现，波光剪剪自澄清。
官舍谩题
作者：陶安
朝代：明

墨花落纸照兵帷，山色随人到县墀。官事纷纭谈笑办，民情深隐揣摩知。竹君笑我食无肉，松子坠衣行有诗。府帖徵求如雨密，军需田赋不愆期。
审虑
作者：陶安
朝代：明

天地生人一眇躬，包含天地寸心中。本来道义无穷极，要在工夫自扩充。涓滴原泉流浩浩，纤毫稂莠长芃芃。公私端绪加精察，舜蹠从兹路不同。
客子
作者：陶安
朝代：明

客子飘零意不忧，人间到处为诗留。四山掩物天如小，百鸟啼秋境未幽。古市日斜蚊蚋起，废营草合兔狐游。偶閒步出溪亭外，羡杀渔家一叶舟。
客途岁晚
作者：陶安
朝代：明

风雪一年残，功名半纸难。心劳杯量减，腰瘦带围宽。草枥牵驴饲，蒿薪煮鲫餐。靴泥聊拂去，旅宿且求安。
宣湛即事
作者：陶安
朝代：明

水退潜鱼露，洲宽落雁多。裹粮山估集，击鼓野巫歌。纸帐春生梦，瓷杯夜酌酡。朔风吹雨至，行旅叹蹉跎。
宿老鸦港
作者：陶安
朝代：明

狭港寒流数尺馀，停舟一宿即蘧庐。晚来饭饱人无事，脚踏青泥冷捕鱼。
宿迁义塘早行
作者：陶安
朝代：明

土灶灯残洗饭盂，旗车带月驾疲驴。脚添重袜寒如铁，气拂疏髯冻结珠。荒坞宿鸦喧雪树，平田饥鹊啄霜芜。㟃峿渐远晨光动，野店逢人问道涂。
寄丰叔良二首
作者：陶安
朝代：明

见说郊居好，行吟野趣多。溪鱼罾上活，山鸟酒边歌。雪屋炊红米，秋江老翠蛾。几回时序换，奈此别离何。阿咸九月到，寄我尺书看。尽日不释手，空江频倚栏。乡山微雨外，客梦一窗寒。遥想林泉胜，无忧寝食安。
寄丰叔良二首·其一
作者：陶安
朝代：明

见说郊居好，行吟野趣多。溪鱼罾上活，山鸟酒边歌。雪屋炊红米，秋江老翠蛾。几回时序换，奈此别离何。
寄丰叔良二首·其二
作者：陶安
朝代：明

阿咸九月到，寄我尺书看。尽日不释手，空江频倚栏。乡山微雨外，客梦一窗寒。遥想林泉胜，无忧寝食安。
寄人二首
作者：陶安
朝代：明

灯照秋蛩壁，帷开白鹭车。溪山远天末，消息近来疏。慷慨安边策，公平考绩书。郊行勤问俗，欢意动茅庐。暇日费吟思，新霜添鬓华。还期大雅作，颇厌晚唐葩。未雪梅千树，才晴月满家。登楼寻八咏，应笑昔人誇。
寄人二首·其一
作者：陶安
朝代：明

灯照秋蛩壁，帷开白鹭车。溪山远天末，消息近来疏。慷慨安边策，公平考绩书。郊行勤问俗，欢意动茅庐。
寄人二首·其二
作者：陶安
朝代：明

暇日费吟思，新霜添鬓华。还期大雅作，颇厌晚唐葩。未雪梅千树，才晴月满家。登楼寻八咏，应笑昔人誇。
寄刘伯温宋景濂二公
作者：陶安
朝代：明

水溢中原又旱乾，风尘从此浩漫漫。东山好慰苍生望，南国那容皓发安。要整纲常崇黼黻，还成文物萃衣冠。圣贤事业平生志，幽乐何须恋考槃。
寄吴左丞二首
作者：陶安
朝代：明

长沙爵邑旧鄱君，曾驻临川壮武勋。帝室遂能宾百粤，王孙今复将三军。火旗铁马晴观阵，玉帐银灯夜话文。北望金陵作乡土，钟山佳处有飞云。碧桃朱阁武陵塘，俯视鄱湖一境苍。珍羽高栖能择木，彤弓远发即穿杨。春郊过雨游氛净，晓垒摩云旭日光。共识平生心事白，每将忠孝振纲常。
寄吴左丞二首·其一
作者：陶安
朝代：明

长沙爵邑旧鄱君，曾驻临川壮武勋。帝室遂能宾百粤，王孙今复将三军。火旗铁马晴观阵，玉帐银灯夜话文。北望金陵作乡土，钟山佳处有飞云。
寄吴左丞二首·其二
作者：陶安
朝代：明

碧桃朱阁武陵塘，俯视鄱湖一境苍。珍羽高栖能择木，彤弓远发即穿杨。春郊过雨游氛净，晓垒摩云旭日光。共识平生心事白，每将忠孝振纲常。
寄呈从兄松云翁
作者：陶安
朝代：明

别兄二载久，介寿六旬馀。清健如彊日，萧闲守故居。薄田供伏腊，稚子业诗书。小弟亦垂老，还思到里闾。
寄孔佥宪二首
作者：陶安
朝代：明

骢马出门早，天清霜满林。有官簪白笔，无欲贱黄金。爱此双溪月，知人一寸心。同僚得佳士，来听杏坛琴。元凯春秋癖，愚溪钴鉧游。遗文照千古，之子逼前修。别久思刮目，忧来独倚楼。倚楼人不见，江雨雁声秋。
寄孔佥宪二首·其一
作者：陶安
朝代：明

骢马出门早，天清霜满林。有官簪白笔，无欲贱黄金。爱此双溪月，知人一寸心。同僚得佳士，来听杏坛琴。
寄孔佥宪二首·其二
作者：陶安
朝代：明

元凯春秋癖，愚溪钴鉧游。遗文照千古，之子逼前修。别久思刮目，忧来独倚楼。倚楼人不见，江雨雁声秋。
寄宣城学正徐伯初
作者：陶安
朝代：明

官烛依然泪满台，望中溪嶂似蓬莱。登楼几度碧云合，对酒独看明月来。松叶连檐霜后好，梅花喜客腊前开。榻毡未觉如冰冷，弟子森森育异才。
寄林彦明
作者：陶安
朝代：明

瀛洲学士跨征鞍，巢县遗民得好官。傍市田畴逢岁稔，隔江风雨动秋寒。庭前吏牍敷陈少，兵后人家整顿难。西掖帘垂耿予独，暮云飞雁几凭栏。
寄潘章甫二首
作者：陶安
朝代：明

每怀文学掾，绝类玉堂仙。家有双峰记，书经五世传。风摇秋案烛，露洗晓池莲。古卷存庐舍，无时不诵弦。总角真英物，回头已壮龄。文生新句语，动合旧仪刑。腊雪松梅在，朝槃菽粟馨。圣模勤玩索，吾老重叮咛。
寄潘章甫二首·其一
作者：陶安
朝代：明

每怀文学掾，绝类玉堂仙。家有双峰记，书经五世传。风摇秋案烛，露洗晓池莲。古卷存庐舍，无时不诵弦。
寄潘章甫二首·其二
作者：陶安
朝代：明

总角真英物，回头已壮龄。文生新句语，动合旧仪刑。腊雪松梅在，朝槃菽粟馨。圣模勤玩索，吾老重叮咛。
寄示从子旻
作者：陶安
朝代：明

苍秀须眉一丈夫，有才能称此躯无。儒家盛业当名世，老屋残书尚满厨。壮岁光阴浑易过，古人名节要齐驱。自怜远泊淮南叟，拟傍溪流抚竹梧。
寄示从子旻二首
作者：陶安
朝代：明

旧居数椽屋，昔别八经霜。兵后琴书少，城南畎亩荒。家传存朴素，兄老喜安康。久病吾衰矣，唯期汝自强。东郭多佳阜，西风息战尘。故家丘陇在，经乱树为薪。岁久羁人远，霜寒节序新。无由亲拜扫，怅望泪沾巾。
寄示从子旻二首·其一
作者：陶安
朝代：明

旧居数椽屋，昔别八经霜。兵后琴书少，城南畎亩荒。家传存朴素，兄老喜安康。久病吾衰矣，唯期汝自强。
寄示从子旻二首·其二
作者：陶安
朝代：明

东郭多佳阜，西风息战尘。故家丘陇在，经乱树为薪。岁久羁人远，霜寒节序新。无由亲拜扫，怅望泪沾巾。
寄示晟二首
作者：陶安
朝代：明

汝弟来传说，朝仪熟见闻。克家严志操，事主致恭勤。骑射新从武，优闲更学文。令余沈痼释，觉此老怀欣。今年二十四，稼穑识艰难。处约精神瘦，居安意思宽。星辰天上拱，松柏雪中看。贫富能无累，持身始可观。
寄示晟二首·其一
作者：陶安
朝代：明

汝弟来传说，朝仪熟见闻。克家严志操，事主致恭勤。骑射新从武，优闲更学文。令余沈痼释，觉此老怀欣。
寄示晟二首·其二
作者：陶安
朝代：明

今年二十四，稼穑识艰难。处约精神瘦，居安意思宽。星辰天上拱，松柏雪中看。贫富能无累，持身始可观。
寄示晟昱
作者：陶安
朝代：明

兄弟年踰冠，儒门业贵精。别离春忽半，生理日须营。汝母遗清范，娇儿动语声。寸心思念切，不寐到天明。
寄示马甥希穆
作者：陶安
朝代：明

昔当童冠日，从我久留连。转首二十载，游心先后天。别来疏戚里，怅望旧山川。遥想寒窗夜，耽书不爱眠。
寄罗复仁咨议
作者：陶安
朝代：明

远怀罗閤老，爽气荡清旻。口伐摧邻垒，神交厚古人。囊悭道尊贵，笔老意清新。前席咨询处，遥知鲠论陈。
寄胡仲渊
作者：陶安
朝代：明

共剪秋灯对紫薇，旌旗南去总戎机。马驰射圃穿银的，花发乡山照锦衣。拔栅每劳躬甲胄，临风高咏唾珠玑。别来相忆情无限，目送寒云断雁飞。
寄董正则咨议
作者：陶安
朝代：明

玉署清挥翰，彤扉老曳裾。怀人搔短发，来使寄长书。江树春弥望，山蟾夜共居。刚风吹弱水，不得侍云车。
寄董贯道
作者：陶安
朝代：明

兰桨来从浙水东，莲灯照入玉堂中。风云变态兵机速，河汉为章笔意工。淮邑士民求世治，湖田蟹稻得年丰。有才且莫哦松下，膂力经营早进功。
寄董贯道
作者：陶安
朝代：明

十年不见董贯道，一书忽到金陵城。越山带雨生秀色，江月照人知此情。客里莺花空隔世，国初文物类登瀛。倚楼几诵停云句，何日尊前意气倾。
寄钱彦良二首
作者：陶安
朝代：明

离群忆乡里，知子历艰难。博士官三考，空斋食一箪。江风吹鬓湿，竹雪照衣寒。清气相酬酢，新诗正耐看。垆亭旧时月，两地照分离。岁久无音信，人来每问知。蟂矶息烽火，鸥渚净涟漪。县郭茅茨密，遗民喜得师。
寄钱彦良二首·其一
作者：陶安
朝代：明

离群忆乡里，知子历艰难。博士官三考，空斋食一箪。江风吹鬓湿，竹雪照衣寒。清气相酬酢，新诗正耐看。
寄钱彦良二首·其二
作者：陶安
朝代：明

垆亭旧时月，两地照分离。岁久无音信，人来每问知。蟂矶息烽火，鸥渚净涟漪。县郭茅茨密，遗民喜得师。
寄陈一飞
作者：陶安
朝代：明

月朗荷花屋，秋香桂子林。相违三隔岁，未得一论心。巾笥应藏藁，书籯不贮金。欲思黄鹄举，当惜白驹阴。
寄题依绿亭
作者：陶安
朝代：明

黄山衍馀秀，云峦结层城。溪泉抱林麓，苍瑩有馀清。肯堂贤主人，缔此松竹盟。作亭宅幽胜，辟园莳芳荣。波光照帘几，天影涵空明。依绿意何如，聊以濯吾缨。汉水鸭头色，锦江春碧晴。向来远游处，恍惚当轩楹。仰视金芙蓉，千峰郁峥嵘。丹崖浮紫气，上接白玉京。仙人粲云裾，下顾如有情。翩翩鹤书来，闭户懒出迎。俛首玩澄泚，但觉轩冕轻。机心晏然息，肯使鸥鹭惊。洗耳慕高躅，深居憺无营。
寄题依绿亭
作者：陶安
朝代：明
体裁：古风

黄山衍馀秀，云峦结层城。溪泉抱林麓，苍莹有馀清。肯堂贤主人，缔此松竹盟。作亭宅幽胜，辟园莳芳荣。波光照帘几，天影涵空明。依绿意何如，聊以濯吾缨。汉水鸭头色，锦江春碧晴。向来远游处，恍惚当轩楹。仰视金芙蓉，千峰郁峥嵘。丹崖浮紫气，上接白玉京。仙人粲云裾，下顾如有情。翩翩鹤书来，闭户懒出迎。俛首玩澄泚，但觉轩冕轻。机心晏然息，肯使鸥鹭惊。洗耳慕高躅，深居憺无营。
寄题清高亭
作者：陶安
朝代：明

不受尘所浊，应无物与齐。一天秋月爽，千嶂晓云低。汲水瓢堪饮，乘风杖独跻。超然胸次远，境胜畅幽栖。
富春山僧隐居
作者：陶安
朝代：明

林壑幽闲处，烟霞卜筑缘。寸心空万虑，丈室现诸天。香掬昙花露，清疏茗树泉。冥飞逃世网，尚友子陵贤。
富池遇顺风
作者：陶安
朝代：明

顷刻天风起自东，棹郎踊跃挂双篷。富池相对盘塘近，笑语蕲山翠色中。
寒夜
作者：陶安
朝代：明

书几残灯在，房栊清夜徂。高鸿叫云冷，明月照人孤。银箭遥传漏，红金不到炉。拥衾才瞑目，飞梦满江湖。
寓况
作者：陶安
朝代：明

树阴一缕突窗烟，野簌山柴免费钱。病客再经迁守令，外郎今不似神仙。投竿浪说连鳌手，扶杖忘携跃马鞭。多少可人踪迹远，朝朝相见只青天。
寓姑苏半塘寺
作者：陶安
朝代：明

息程来借赞公房，暂泊扁舟向石塘。苔径烟萝浮竹翠，风檐花雨发天香。僧依法座持仙梵，人扣禅机入道场。明访虎丘应不远，云边楼阁拥青苍。
寓意 其一 鸦
作者：陶安
朝代：明

世俗恶鸦鸣，每以为不祥。或称亦报吉，两说皆渺茫。祸福人自致，物岂预度量。君子循善道，自然天降康。万一遭不虞，有命莫可攘。小人悖理义，鬼神罚百殃。侥倖或安宁，气数乖其常。泛观未定天，倒置如未臧。事久天者定，曾何爽毫芒。飞鸦启长啄，适意自徜徉。默坐澄万虑，聒耳庸何伤。
寓意 其三 鳡
作者：陶安
朝代：明

孟夏鱼苗生，纤纤满波内。一瓢数酌千，似有游泳态。江头聚城市，买者动运载。归家放池中，看养情必耐。每朝饲饭饘，至午投藻菜。长育日向深，洋洋可人爱。其中有鳡鱼，恣意张巨喙。身长多气力，来往食同队。但见鱼渐稀，将谓深潜晦。童子入水观，唯有鳡鱼在。养鱼莫养鳡，湖池利俱废。用将莫用贪，边民生怨悔。雄威肆吞噬，繁刑更苛碎。家家弃青苗，遥遥投北塞。国计果何如，令人发长嘅。
寓意 其二 蝎
作者：陶安
朝代：明

昔年馆北方，壁上蝎数个。体圆尾螫人，肌肤惨如剉。今年黄州居，黑虫几前堕。长股类螳螂，双钤恣掀簸。隶卒走击死，我斥其太过。卒跪前致辞，敢达使君座。土人亦称蠍，一齧皮肉破。朝痛抵暮夜，酷毒难坐卧。饮食不能飧，更长忍饥饿。急候鸡一鸣，痛止家人贺。此物不可留，见之当击挫。我闻如此语，咨嗟顾宾佐。谗口更伤人，古人遭速祸。
寓意 其四 蟆
作者：陶安
朝代：明

虾蟆汝何物，形状无可取。舞舌掠青虫，怒目腹如鼓。忽尔肆大奸，食月不肯吐。饱肠撑异物，广寒清虚府。投剑上青冥，我怒且斩汝。夺取明月还，死骸投下土。杲杲太阳出，当午爆为脯。制药能疗疳，功神小儿女。更有目上酥，解使疮疡愈。其物固可憎，其用或如许。却笑蚩蚩民，貌俗昧今古。在世一生长，酒食灌肠腑。视物有不如，终身竟何补。
寓意·鸦
作者：陶安
朝代：明

世俗恶鸦鸣，每以为不祥。或称亦报吉，两说皆渺茫。祸福人自致，物岂预度量。君子循善道，自然天降康。万一遭不虞，有命莫可攘。小人悖理义，鬼神罚百殃。侥倖或安宁，气数乖其常。泛观未定天，倒置如未臧。事久天者定，曾何爽毫芒。飞鸦启长啄，适意自徜徉。默坐澄万虑，聒耳庸何伤。昔年馆北方，壁上蝎数个。体圆尾螫人，肌肤惨如剉。今年黄州居，黑虫几前堕。长股类螳螂，双钤恣掀簸。隶卒走击死，我斥其太过。卒跪前致辞，敢达使君座。土人亦称蠍，一齧皮肉破。朝痛抵暮夜，酷毒难坐卧。饮食不能飧，更长忍饥饿。急候鸡一鸣，痛止家人贺。此物不可留，见之当击挫。我闻如此语，咨嗟顾宾佐。谗口更伤人，古人遭速祸。孟夏鱼苗生，纤纤满波内。一瓢数酌千，似有游泳态。江头聚城市，买者动运载。归家放池中，看养情必耐。每朝饲饭饘，至午投藻菜。长育日向深，洋洋可人爱。其中有鳡鱼，恣意张巨喙。身长多气力，来往食同队。但见鱼渐稀，将谓深潜晦。童子入水观，唯有鳡鱼在。养鱼莫养鳡，湖池利俱废。用将莫用贪，边民生怨悔。雄威肆吞噬，繁刑更苛碎。家家弃青苗，遥遥投北塞。国计果何如，令人发长嘅。虾蟆汝何物，形状无可取。舞舌掠青虫，怒目腹如鼓。忽尔肆大奸，食月不肯吐。饱肠撑异物，广寒清虚府。投剑上青冥，我怒且斩汝。夺取明月还，死骸投下土。杲杲太阳出，当午爆为脯。制药能疗疳，功神小儿女。更有目上酥，解使疮疡愈。其物固可憎，其用或如许。却笑蚩蚩民，貌俗昧今古。在世一生长，酒食灌肠腑。视物有不如，终身竟何补。
寓所
作者：陶安
朝代：明

盖茅为寓所，郡治亦于兹。篱外獐窥吏，衣中蚁齧肥。昼长无讼牒，兴到有新诗。早食逢来使，斋厨米再炊。
寿大本监郡
作者：陶安
朝代：明

四月清和当望日，寿星光满太平城。香凝燕寝诸侯贵，鼎鍊龙丹九转成。循吏传中书治行，列仙籍上注长生。绿阴亭馆薰风爽，玳瑁筵前进玉觥。
寿宣国李公
作者：陶安
朝代：明

月当秋九属阳数，悬弧佳辰值初度。欣从真龙飞上淮，五岳生灵共环睹。神化见田随跃渊，轰雷掣电开风烟。长江浪阔竟飞渡，甘雨洒遍东南天。辅佐圣皇开九有，净扫搀抢扳北斗。或行拓境仗节钺，或任经邦陈可否。建都控临佳丽地，沙堤火城崇势位。十年黄閤尚清高，吴楚峰峦挹苍翠。河山带砺誓始终，金书铁劵昭全功。股肱元首重今昔，奚特殿陛誇孤忠。开国承家华第宅，厚锡珍馐列瑶席。兽炉青袅水沉香，琼卮红泻流霞液。尝闻大椿奇论自庄周，八千岁为春，八千岁为秋，愿公永与椿相侔。又闻瑶池有桃仙，所植三千年开花，三千年结实，愿公此桃频得食。更愿夙兴夜寐事一人，启土臣邻鱼水亲。谟明迪德并尧舜，天下仁寿同享熙熙春。
寿诗
作者：陶安
朝代：明

天地结成龙虎气，庙堂倚作栋梁材。军民远近欢声动，吴楚东南寿域开。大将风行威万垒，老人星现近三台。年年好景逢秋九，黄菊香中捧玉杯。
寿诗
作者：陶安
朝代：明

月当秋九属阳数，二九佳辰值初度。乾龙神变出长淮，五岳生云共环护。海门跃起雷满天，大鱼长蛟相后先。晓江浪阔一飞渡，甘雨洒向东南边。钟山亦有龙蟠势，帝命控临佳丽地。滔滔江汉作藩维，吴楚诸峰挹苍翠。武臣拓境持节钺，文士经邦佐功烈。膝前罗拜岂寻常，颗颗骊珠是明月。重九节后再逢九，气聚九阳开九有。老人星现酌北斗，遥对中营献天酒。曾闻大椿奇论自庄周，八千岁为春，八千岁为秋，愿公永与椿相侔。又闻瑶池有桃仙所植，三千年开花，三千年结实，愿公此桃频得食。更愿招贤勋业茂，礼乐光华汉唐右。抚育生民仁泽厚，天长地久南山寿。
山东山行至绝顶
作者：陶安
朝代：明

地峻清寒刮鬓毛，烟林雪麓几周遭。乾坤万国风云阔，海岱诸峰日月高。远堠忽逢心少慰，小车难坐足频劳。蓬莱不隔千馀里，便欲飞身踏翠鳌。
岁暮即事
作者：陶安
朝代：明

慰藉情怀腊酒香，光阴背我去堂堂。驿梅初破两三蕊，官历唯馀五六行。断送残年多雨雪，逢迎老境是星霜。街衢击鼓驱傩出，却喜邦民共乐康。
岁除日至都城
作者：陶安
朝代：明

绀霞晨现太阳边，遥望金城万雉坚。路柳阴连三百里，禁花香绕九重天。喜看太史颁春历，阻侍慈亲守岁筵。拂拭霜衣无旅况，御堤尘软共扬鞭。
岳王墓
作者：陶安
朝代：明

十二金牌发帝宫，尽凭谗舌害元功。君臣乐土偷安遂，父子边庭属望空。莫掩青山千载恨，常悬白日寸心忠。英灵只在栖霞岭，冢树无枝偃北风。
嵩溪诗会
作者：陶安
朝代：明

亭树阴中共倚栏，春云蔼蔼出毫端。嵩泉香透银笺滑，溪月清分雪椀寒。官久厌悬龟纽重，客来不放蚁觞乾。南归衣拂京尘污，喜见骊珠落玉盘。
嵩溪诗会
作者：陶安
朝代：明
体裁：七言律诗

亭树阴中共倚栏，春云蔼蔼出毫端。嵩泉香透银笺滑，溪月清分雪碗寒。官久厌悬龟纽重，客来不放蚁觞乾。南归衣拂京尘污，喜见骊珠落玉盘。
己丑九日南轩山长许栗夫邀学官及诸生登高翠微亭以唐人登高诗前四句分韵赋诗在座诸生有得开字者余为代赋五十韵
作者：陶安
朝代：明

一统江山大，群贤气量恢。客中逢节序，雨后踏崔嵬。虎踞城如昨，鳌分极不摧。台空凤凰去，秋老雁鸿来。天阙骈双岫，神州见九垓。六朝归感嘅，万籁息喧豗。铁瓮撑寒雾，银涛鼓霁雷。淮田黄接岸，楚树锦成堆。古陌纤如缕，遥湖小似杯。千峰无远近，一望悉兼该。猎苑平芜外，渔村别浦隈。风凄沙鸟逝，云冷野猿哀。梵殿专灵境，唐宫尽劫灰。清凉虽美额，寂寞亦荒苔。曾是兴龙地，堪卑戏马台。佳辰来宴集，幽兴寄徘徊。我喜南轩长，名登北斗魁。同官皆俊杰，共乐及童孩。户屦何多甚，盘飧尽富哉。金兰深有契，玉树皎无埃。泉石留清赏，烟霏作胜陪。青天从可幕，白日不须颓。草坐膝相促，觞传手勿推。采茅嘘活炭，挼菊泛香醅。饼剩均充仆，桃悭遍数枚。参军巾欲坠，灵运屐迟回。远缬频生眼，微酡渐上腮。性情虽坦率，语话绝嘲诙。过岭寻禅榻，开轩倒巨罍。老僧心火灭，吟叟鬓霜皑。身世参寥廓，林峦入笑咍。宝坊栖万佛，华盖拥三台。晋冢萦枯蔓，梁碑渍古煤。枫亭红点缀，藓甃绿沄洄。旧迹供搜访，新诗费剪裁。文华联鸑鷟，骏逸扫驽骀。怀璞逢明世，悬金致异才。云霄方满足，径路岂无媒。宝气生龙剑，珠光出蚌胎。栖身非枳棘，洗髓到蓬莱。醉玩琼林杏，清依玉署梅。佳期应不远，流俗讵能猜。小子惭荒陋，兹游睹壮瑰。自怜樗栎质，岂是栋梁材。独傍丘园隐，频惊岁月催。菱花晨镜对，榾柮夜炉煨。鹤露常知警，鹏风亦欲培。麻衣叨与会，茱佩更禳灾。曾结松筠友，仍烦桃李栽。愿言随步武，阊阖九重开。
已上江行杂咏·过张氏废居土人称花园张
作者：陶安
朝代：明

兵后残基绿草新，土荒石砌卧麒麟。昔年花木有千种，今日子孙无一人。当面好山遥隔水，惊心啼鸟暗伤春。蔷薇寂寞沾清露，还似歌筵酒在唇。
幽居九首次监郡韵
作者：陶安
朝代：明

幽居无限好，托兴在云林。兰气山轩净，槐阴石径深。霜螯肥斫玉，腊酒满浮金。对景皆成乐，逍遥物外心。幽居无限好，松竹翠成林。放鹤高天阔，寻仙古洞深。栖身三亩宅，绝念四知金。舒卷随时异，非无爱国心。幽居无限好，猿鸟语高林。岁月催人速，烟霞淂趣深。葱裾曾织翠，荔带已围金。富贵寻常事，安能动此心。幽居无限好，谈笑坐书林。边塞军声远，渔樵友义深。灵芝锄紫玉，老桂嗅红金。湛湛真何似，明蟾照水心。幽居无限好，梦不到琼林。菜甲珊瑚脆，松根琥珀深。勤催耕陇犊，频费买山金。不逐浮云变，能坚铁石心。幽居无限好，流水绕疏林。教子书囊富，留宾酒盏深。闲添诗里画，俭有俸馀金。石上闲琴操，悠然太古心。幽居无限好，爽气挹苍林。采药穿云远，烹茶汲井深。床存题卷笔，笥出鬻书金。时有驯鸥狎，忘机静此心。幽居无限好，倦鸟喜投林。野韵思高古，公文厌刻深。鼎彝三代器，酒食二疏金。目送飞云远，还存济物心。幽居无限好，万物总林林。地僻琴鱼乐，门闲草木深。文光分北斗，人品重南金。门外鹤书至，恬然不动心。
幽居九首次监郡韵·其一
作者：陶安
朝代：明

幽居无限好，托兴在云林。兰气山轩净，槐阴石径深。霜螯肥斫玉，腊酒满浮金。对景皆成乐，逍遥物外心。
幽居九首次监郡韵·其七
作者：陶安
朝代：明

幽居无限好，爽气挹苍林。采药穿云远，烹茶汲井深。床存题卷笔，笥出鬻书金。时有驯鸥狎，忘机静此心。
幽居九首次监郡韵·其三
作者：陶安
朝代：明

幽居无限好，猿鸟语高林。岁月催人速，烟霞淂趣深。葱裾曾织翠，荔带已围金。富贵寻常事，安能动此心。
幽居九首次监郡韵·其九
作者：陶安
朝代：明

幽居无限好，万物总林林。地僻琴鱼乐，门闲草木深。文光分北斗，人品重南金。门外鹤书至，恬然不动心。
幽居九首次监郡韵·其二
作者：陶安
朝代：明

幽居无限好，松竹翠成林。放鹤高天阔，寻仙古洞深。栖身三亩宅，绝念四知金。舒卷随时异，非无爱国心。
幽居九首次监郡韵·其五
作者：陶安
朝代：明

幽居无限好，梦不到琼林。菜甲珊瑚脆，松根琥珀深。勤催耕陇犊，频费买山金。不逐浮云变，能坚铁石心。
幽居九首次监郡韵·其八
作者：陶安
朝代：明

幽居无限好，倦鸟喜投林。野韵思高古，公文厌刻深。鼎彝三代器，酒食二疏金。目送飞云远，还存济物心。
幽居九首次监郡韵·其六
作者：陶安
朝代：明

幽居无限好，流水绕疏林。教子书囊富，留宾酒盏深。闲添诗里画，俭有俸馀金。石上闲琴操，悠然太古心。
幽居九首次监郡韵·其四
作者：陶安
朝代：明

幽居无限好，谈笑坐书林。边塞军声远，渔樵友义深。灵芝锄紫玉，老桂嗅红金。湛湛真何似，明蟾照水心。
广陵杨节妇
作者：陶安
朝代：明

堂上舅姑嗟老苦，膝下儿啼未能语。孤鸾何心镜中舞，绿鬓年才二十五。甘旨供馀勤鞠抚，舅姑欢颜儿饱乳。誓有一心无二主，本欲同归九原土。手抛粉黛独纫组，灯照空帏泪如雨。嫠居守义能自许，触目艰难不忧沮。夫天寥阔几寒暑，儿有文章辉藻黼。竹西绮罗炫旁午，翠箔朱帘斗娇妩。五方杂俗日殊古，贞烈无闻世何补。斯人秉德天赋与，乃以三从镌肺腑。春官旌名真盛举，共看光采生门户。丈夫明理蹈规矩，须眉苍苍本翘楚。为臣不幸遭险阻，忠国立身当审处。爵禄才猷轻一羽，大节或亏何足取。呜呼大节或亏何足取，不及闺中贤妇女。
应制次韵石城秦淮二首
作者：陶安
朝代：明

石头城，与云平。朝见紫霞结，暮见明月生。城边年年春信早，御沟涨暖垂杨青。驻马坡前花雨歇，江北浮舟渡桃叶。中营兵算朗如月，鍊石尤能补天缺。气运推移夜还昼，六代繁华应复旧。秦淮水，息风浪。宛如河汉向西流，星斗高环紫垣上。祖龙凿山气常王，地脉仍完秦自丧。大帝兴吴天堑雄，五马南浮形势壮。秦淮光涵天影明，楼台夹岸如承平。雪晴朝来春水生，且无江上鲸鲵争。钟山万古色不改，日出云开见沧海。
应制次韵石城秦淮二首·其一
作者：陶安
朝代：明

石头城，与云平。朝见紫霞结，暮见明月生。城边年年春信早，御沟涨暖垂杨青。驻马坡前花雨歇，江北浮舟渡桃叶。中营兵算朗如月，鍊石尤能补天缺。气运推移夜还昼，六代繁华应复旧。
应制次韵石城秦淮二首·其二
作者：陶安
朝代：明

秦淮水，息风浪。宛如河汉向西流，星斗高环紫垣上。祖龙凿山气常王，地脉仍完秦自丧。大帝兴吴天堑雄，五马南浮形势壮。秦淮光涵天影明，楼台夹岸如承平。雪晴朝来春水生，且无江上鲸鲵争。钟山万古色不改，日出云开见沧海。
庚子三月十七日上登忠勤楼幕佐文士皆在焉因命各赋律诗一首
作者：陶安
朝代：明

雨添溪水碧粼粼，夹岸人家柳色新。南国山川遥在眼，东风鱼鸟总知春。连营插戟屯坚壁，骄马如龙踏软尘。上相倚楼频指顾，几多仁爱在斯民。
庚子二月十七日上在姑孰游灵山无相庵时仆与汪朝宗都谏王思文理问俱侍行王赋绝句三首因次其韵
作者：陶安
朝代：明

雾敛春郊现烛龙，偶来禅刹问真空。当门一曲清泠水，物外人间便不同。千骑争驰乐未央，绣衣银甲映花香。回看城市炊烟绿，嘉惠生民不暂忘。松竹清阴覆古庵，宛如灵鹫拥精蓝。相君下马行吟久，得意宾僚有二三。
庚子二月十七日上在姑孰游灵山无相庵时仆与汪朝宗都谏王思文理问俱侍行王赋绝句三首因次其韵·其三
作者：陶安
朝代：明

松竹清阴覆古庵，宛如灵鹫拥精蓝。相君下马行吟久，得意宾僚有二三。
庚子二月十七日上在姑孰游灵山无相庵时仆与汪朝宗都谏王思文理问俱侍行王赋绝句三首因次其韵·其二
作者：陶安
朝代：明

千骑争驰乐未央，绣衣银甲映花香。回看城市炊烟绿，嘉惠生民不暂忘。
康郎山应制
作者：陶安
朝代：明

阊阖鸣韶发羽旄，群峰青迓郁金袍。臣民喜睹天颜近，车驾遥临地位高。警跸飞廉经梵刹，行厨光禄进仙桃。真龙到处多奇胜，风捲云松沸海涛。
归涂纪事
作者：陶安
朝代：明

雨收遵水浒，卫卒拥归鞍。滩浅轻舠滞，泥新步屧难。诸峰云树净，百鹭雪翎乾。东渡留宣湛，相逢故旧欢。
当门小山
作者：陶安
朝代：明

山脚踏墙头，全身尽呈露。殆类知己人，豁达吐心腑。秀色排闼入，意多默无语。晚来白雾起，对面不得睹。夜坐虚檐下，惆怅失佳侣。晓翠忽舒颜，为尔早开户。
彭泽怀古
作者：陶安
朝代：明

昔贤才胜福，五斗亦难任。归饮柴桑酒，忘弹单父琴。羲皇上古意，晋室旧时心。我愧过彭泽，高风不敢寻。
彭郎矶
作者：陶安
朝代：明

巨灵运起霹雳斧，斫去巉岩当面平。想为小孤无伴侣，夹江对立一般清。
径江三首
作者：陶安
朝代：明

水落江心露碧沙，铁戈西向插如麻。重来战卒寻遗迹，拾得花镔甲到家。石压楼船阁浅流，至今画板没沙头。寒鸦不管兴亡事，飞下霜芜啄髑髅。敌国兵残失战船，石头王气晓连天。当时一战雌雄决，绝似周郎赤壁烟。
径江三首·其一
作者：陶安
朝代：明

水落江心露碧沙，铁戈西向插如麻。重来战卒寻遗迹，拾得花镔甲到家。
径江三首·其三
作者：陶安
朝代：明

敌国兵残失战船，石头王气晓连天。当时一战雌雄决，绝似周郎赤壁烟。
径江三首·其二
作者：陶安
朝代：明

石压楼船阁浅流，至今画板没沙头。寒鸦不管兴亡事，飞下霜芜啄髑髅。
徒氏世德
作者：陶安
朝代：明

青山昔年有凤凰，移巢中山琼树苍。凤凰凌云去渺茫，鹓鷟遗族皆文章。金玉为羽锦绣肠，渴饮河汉吞奎光。中有一雏在高冈，众目争光睹嘉祥。嗈嗈几听鸣朝阳，音如重译流宫商。出林沐浴雨露香，思欲闻韶舞岩廊。振翮一飞回故乡，翩然照影姑溪旁。一朝瑞采生我堂，惊看异物来何方。抚此灵质询其详，乃匪物也人之良。手探诗轴出锦囊，始见一家文气昌。叔侄昆弟翰墨场，鲸鸣玉奏声铿锵。我闻君家世德臧，天降百福纷穰穰。若祖从吏笔飞霜，狴犴生死分毫芒。彼何人斯怗富强，虎吞无辜如犬羊。父子诬服情可伤，狱成忍使膏铦铓。独以智识烛奸猖，确言当庭折巧簧。暮夜万缗投贿赃，厉声正色麾门墙。渠魁首实无遁藏，一鞠服罪甘斧戕。官民共喜冤疑彰，不矜不伐如寻常。野服归隐享寿康，无心云路腾飞黄。阶除缤纷五色裳，玉树竞秀芝兰芳。我识彦和温且庄，伯渊积学真贤郎。仲清簉羽鹓鹭行，欲见其馀犹未尝。溪窗烟月琴在床，宝坊教席松风凉。客来烹茶当酒肠，甑炊红粟齑为浆。凤兮凰兮千仞翔，览德而下情悠长。听歌此诗非楚狂，飞上太清朝玉皇。
御史大夫帖木哥公致仕
作者：陶安
朝代：明

正是当今耳目臣，急流勇退足全身。江南开府临诸道，林下休官见一人。日月旗常功烈著，烟霞窗几性情真。公孤论道思元老，恐有蒲车出紫宸。
忆二子晟昱
作者：陶安
朝代：明

客窗风雨冷，唯有影随形。爱子别相远，老怀愁未醒。春残双鬓白，夜久一灯青。何日团栾处，欢情满户庭。
忆别三首
作者：陶安
朝代：明

七年同在省东厅，回首征途夜戴星。南国远猷资幕府，西山爽气挹江亭。壮年报国心常赤，贤主知人眼为青。鸿雁未秋音信少，每思好语似兰馨。龙虎韬雄赞紫枢，凤凰池好占洪都。文章光燄无如李，疆域西南本属吴。勘定有谋裨宰辅，治安求策礼真儒。落霞孤鹜江天远，未暇登临倒一壶。西掖明刑慎履操，南昌守郡选英豪。两军争战雌雄决，百姓疮痍抚字劳。新垒入云环井邑，长江护境壮波涛。美人缥缈关情处，独立溪亭月色高。
忆别三首·其一
作者：陶安
朝代：明

七年同在省东厅，回首征途夜戴星。南国远猷资幕府，西山爽气挹江亭。壮年报国心常赤，贤主知人眼为青。鸿雁未秋音信少，每思好语似兰馨。
忆别三首·其三
作者：陶安
朝代：明

西掖明刑慎履操，南昌守郡选英豪。两军争战雌雄决，百姓疮痍抚字劳。新垒入云环井邑，长江护境壮波涛。美人缥缈关情处，独立溪亭月色高。
忆别三首·其二
作者：陶安
朝代：明

龙虎韬雄赞紫枢，凤凰池好占洪都。文章光燄无如李，疆域西南本属吴。勘定有谋裨宰辅，治安求策礼真儒。落霞孤鹜江天远，未暇登临倒一壶。
忆昱
作者：陶安
朝代：明

渺予成久别，闻汝理生涯。初夏出为旅，深秋未到家。江风低宿雁，晚日闪归鸦。舐犊情逾切，令人鬓已华。
志喜
作者：陶安
朝代：明

黄河千里漾清洄，天犬声传若怒雷。扫净欃枪三万丈，乾坤生意此应回。
怀仲圭二首
作者：陶安
朝代：明

天堑古为限，江淮今复同。国家当盛日，台閤已生风。独愧辞朱雀，无因望玉骢。却思薇省夜，共剪烛花红。四方多取友，几载少知音。君子温如玉，同心利断金。空中难寄字，客里易沾襟。相会何时再，堪嗟老境侵。
怀仲圭二首·其一
作者：陶安
朝代：明

天堑古为限，江淮今复同。国家当盛日，台閤已生风。独愧辞朱雀，无因望玉骢。却思薇省夜，共剪烛花红。
怀仲圭二首·其二
作者：陶安
朝代：明

四方多取友，几载少知音。君子温如玉，同心利断金。空中难寄字，客里易沾襟。相会何时再，堪嗟老境侵。
怀原夫
作者：陶安
朝代：明

幕中曾对案，袖里秘藏书。出处情无异，清高我不如。入朝须插笔，进谏忆牵裾。江海苍须客，同时注起居。
怀友
作者：陶安
朝代：明

分携未一年，美秩已三迁。执笔螭头立，当廷鲠论宣。近因留远地，独肯寄长笺。五色云霄上，光分宝炬莲。
怀友
作者：陶安
朝代：明

别来消息久无闻，目断江东只见云。遥想蘋洲吟咏处，此身岂外白鸥群。
怀友
作者：陶安
朝代：明

霜月清无际，溪山翠满庭。英风击蛇笏，标致换鹅经。一自东南去，千岩草木青。知心人渺渺，添我鬓星星。
悼故妻喻氏
作者：陶安
朝代：明

世治寿为福，唯恐不百年。天下兵兴时，病中福亦全。行年四十七，伏枕竟不痊。非夭亦非寿，正命赋自天。夙昔性婉娩，志操仍泠然。父兄富田宅，姑妹丰货钱。嫁为贫士妻，殆类少君贤。资送物固华，澹素乃所便。身不服锦绣，首不饰珠璿。心不好暇逸，口不嗜肥鲜。乃肃闺阃仪，耻为粉黛妍。先母未五旬，性严常见怜。缉麻躬机杼，具膳进几筵。灯下勤补纫，宵昼不遑眠。籯空无私镪，有即献姑前。劝我广儒业，日夕当乾乾。居内理家务，因得力学专。充贡赴南宫，点额辞幽燕。檄作书院长，金陵坐寒毡。为我奉母来，承颜意弥虔。宾朋常满堂，酒食罗俎笾。再调馀姚山，孤踪涉长川。在家能色养，母心免悬悬。江南开大阃，幕下叨备员。石城奏雄捷，衔命使淮埏。风尘塞道路，百里如数千。慈亲念行子，加餐疠气缠。茕茕奉汤药，深夜更煮？。心劳不可救，恸绝郁莫宣。慎终礼必诚，浅土封亦坚。庶冀良人归，中心无悔愆。移家指凤台，华省初依莲。临行辍膏沐，其母问何缘。再拜恳致请，方今烽火连。郊野难安居，愿随母同迁。未能报劬劳，不忍更弃捐。母意似未俞，挽之强登船。其族后遭兵，母独遐算绵。送终毕大事，笃孝情勤拳。生长两男儿，教以攻简编。怠逸必切责，不为私爱牵。日用有节制，时祀常洁蠲。忽我病二载，将谓难久延。何意壬寅冬，瞑目在我先。是时领公务，夜宿郭北田。意若待我别，气息犹恋咽。达旦望不来，长逝魂翩翩。日午及到家，偃卧面覆绵。头发如漆黑，容色清娟娟。凭床唤不醒，挥泪深彻渊。不得亲永诀，衷肠疚如穿。惨惨夜无寐，镜破安可圆。辅翣卫輀车，相送城南阡。身虽不及老，生来少忧煎。时危不识兵，岁饥不断烟。礼义足自防，又合七诫篇。有子俱在侍，有孙可绍传。生顺死亦安，无憾入黄泉。姑孰卜佳山，骸骨终当旋。同穴在异时，述此垂曾玄。
悼故妻喻氏
作者：陶安
朝代：明
体裁：古风

世治寿为福，唯恐不百年。天下兵兴时，病中福亦全。行年四十七，伏枕竟不痊。非夭亦非寿，正命赋自天。夙昔性婉娩，志操仍泠然。父兄富田宅，姑妹丰货钱。嫁为贫士妻，殆类少君贤。资送物固华，澹素乃所便。身不服锦绣，首不饰珠璿。心不好暇逸，口不嗜肥鲜。乃肃闺阃仪，耻为粉黛妍。先母未五旬，性严常见怜。缉麻躬机杼，具膳进几筵。灯下勤补纫，宵昼不遑眠。籯空无私镪，有即献姑前。劝我广儒业，日夕当乾乾。居内理家务，因得力学专。充贡赴南宫，点额辞幽燕。檄作书院长，金陵坐寒毡。为我奉母来，承颜意弥虔。宾朋常满堂，酒食罗俎笾。再调馀姚山，孤踪涉长川。在家能色养，母心免悬悬。江南开大阃，幕下叨备员。石城奏雄捷，衔命使淮埏。风尘塞道路，百里如数千。慈亲念行子，加餐疠气缠。茕茕奉汤药，深夜更煮�。心劳不可救，恸绝郁莫宣。慎终礼必诚，浅土封亦坚。庶冀良人归，中心无悔愆。移家指凤台，华省初依莲。临行辍膏沐，其母问何缘。再拜恳致请，方今烽火连。郊野难安居，愿随母同迁。未能报劬劳，不忍更弃捐。母意似未俞，挽之强登船。其族后遭兵，母独遐算绵。送终毕大事，笃孝情勤拳。生长两男儿，教以攻简编。怠逸必切责，不为私爱牵。日用有节制，时祀常洁蠲。忽我病二载，将谓难久延。何意壬寅冬，瞑目在我先。是时领公务，夜宿郭北田。意若待我别，气息犹恋咽。达旦望不来，长逝魂翩翩。日午及到家，偃卧面覆绵。头发如漆黑，容色清娟娟。凭床唤不醒，挥泪深彻渊。不得亲永诀，衷肠疚如穿。惨惨夜无寐，镜破安可圆。辅翣卫輀车，相送城南阡。身虽不及老，生来少忧煎。时危不识兵，岁饥不断烟。礼义足自防，又合七诫篇。有子俱在侍，有孙可绍传。生顺死亦安，无憾入黄泉。姑孰卜佳山，骸骨终当旋。同穴在异时，述此垂曾玄。
惠山观泉
作者：陶安
朝代：明

潺潺泻石转方池，桑苧翁名第二奇。盍向清泠分半勺，月团试煮浣诗脾。
感怀
作者：陶安
朝代：明

桃发三枝结一实，仙子献时云阙开。灶突腊寒烟忽断，檐梯夜静月频来。征途海岱皆戎马，故国池台尽劫灰。松叶满山风自扫，天高未见鹤飞来。
慈姥港
作者：陶安
朝代：明

江矶西走向淮堧，曲港东环半璧圆。啸虎涉川风涌浪，灵虬疏土石为泉。舳舻稳泊离艰险，昼夜安行接后先。被发道人功独伟，玉堂纪事有谁镌。
慈姥矶
作者：陶安
朝代：明

断陇横空铁骨呈，舟行冒险客心惊。苍熊突入半江卧，綵凤飞来疏竹鸣。新港抱山浮树影，怒涛触石带风声。丁兰庙废人还葺，世远犹存孝子名。
慈姥矶阻风
作者：陶安
朝代：明

一片归心趁鹤翎，江豚忽起恣吹鯹。篷边山色和云看，枕上风声带浪听。万事疾徐难逆料，千艘驰逐却争停。潇潇夜半无情雨，忍使寒欺短鬓零。
戊戌新春同游蒋山即席赋
作者：陶安
朝代：明

时维正月初五日，人在钟山第一峰。石磴轻风随马去，宝珠佳气结飞龙。四方文物成嘉会，六代京都览旧踪。我亦追随冠盖后，未容归隐抚孤松。
抚迹
作者：陶安
朝代：明

鹦鹉洲边送夕晖，长江上下万重矶。元之暂寓黄州别，陶令拟从彭泽归。客里风霜催易老，山中猿鹤怨相违。青绫被上天香在，数载银灯照紫薇。
拣叶
作者：陶安
朝代：明

拣叶垂万珠，碧重枝亦俯。惊问此何因，白昼雾如雨。
拦江矶
作者：陶安
朝代：明

朝来东北好风生，吹得云帆似叶轻。稳向拦江矶觜过，怒涛喷薄不须惊。
挽严厚斋
作者：陶安
朝代：明

皓首衣冠寿七旬，全归无憾见真淳。济人德厚黄承事，教子功深窦禹钧。月夜返魂香已断，云山埋骨地方新。忘年交契今难得，东望蓝桥一怆神。
挽发蒙师何益甫先生
作者：陶安
朝代：明

晚徙古城东，清贫四壁空。乾坤同逝水，林壑老西风。大梦超浮世，行踪在泮宫。呜呼今已矣，挥泪寂寥中。
挽师鲁监郡
作者：陶安
朝代：明

龙锦颁恩雨露馨，西风吹得鬓星星。牧民遗泽流南土，开国殊勋起北庭。佳菊满轩闲酒案，甘棠随处荫碑铭。侯封大郡光泉壤，寂寞穷秋老泪零。
挽戴母刘氏
作者：陶安
朝代：明

梅花愁满雪寒天，无计能留住百年。礼义防身闺阃肃，诵弦盈耳子孙贤。银绡锡命旌高寿，玉树藏辉惨暮烟。列女传中名可续，词垣正有笔如椽。
挽方兼山先生
作者：陶安
朝代：明

家世渊源汉太常，乡闾德望鲁灵光。苍颜白发今何处，老竹枯芸尚满堂。物外懒窝闲晚境，濠东小圃瘁秋香。深衣社里前修远，士类相逢重感伤。
挽方君政
作者：陶安
朝代：明

大化何茫茫，生死等朝暮。见面未几何，幽明已殊路。人皆劝君仕，况未年迫暮。哀哉万里行，朝命惜虚付。虽有善教才，不得一远布。六旬命非促，岂不见晞露。知命俭亦乐，闻道死乃安。平生嗜欲薄，既逝魂气完。念昔久缔交，文饮意屡欢。握手龙墀上，天风飒高寒。归来忽永诀，不复其杯盘。盖棺事始定，长夜嗟漫漫。云间九华秀，君心岂能忘。亲朋亦别久，终不返故乡。诸孤泣诉我，我亦泪浪浪。东风三月暮，送柩出泮庠。归舟驾言发，佳城在青阳。所期贤子孙，勉嗣先业光。
挽明威将军逊都台公
作者：陶安
朝代：明

酒罢耆英社，官辞上将坛。庞眉年冉冉，幽宅夜漫漫。芝砌生馀馥，兰亭蔼旧欢。伤情人不见，尘锁虎皮鞍。
挽汤子允
作者：陶安
朝代：明

故家积德经几世，此老享年逾七旬。先向蒲塘卜风水，免看淮境动烟尘。雨窗竹石存遗迹，月馆琴书付后人。不见瘦筇扶鹤骨，市桥杨柳亦伤神。
挽陆茂先
作者：陶安
朝代：明

与君数日不相见，无病一宵惊已亡。伯玉行年方五十，董仙种德异寻常。雨荒庭外江山样，烟锁城西杞菊庄。身后传家今有托，已闻诗礼在贤郎。
捕鱼图二首
作者：陶安
朝代：明

操舟下网水波深，几簇渔家柳树阴。举目纷纷争为利，不知谁有子陵心。蓑笠衰翁冻欲僵，溪风吹透稚儿裳。几多辛苦求鲜食，何似安居煮菜尝。
捕鱼图二首·其一
作者：陶安
朝代：明

操舟下网水波深，几簇渔家柳树阴。举目纷纷争为利，不知谁有子陵心。
捕鱼图二首·其二
作者：陶安
朝代：明

蓑笠衰翁冻欲僵，溪风吹透稚儿裳。几多辛苦求鲜食，何似安居煮菜尝。
探梅
作者：陶安
朝代：明

东君消息乍来时，访问江头慰所思。踏雪且行新霁路，向阳应有半开枝。遥知暖意回苔干，惊喜寒香度竹篱。又恐重来花烂漫，细看蓓蕾最相宜。
故人刘彦英见过喜而赋诗
作者：陶安
朝代：明

十五年前远别离，空江明月渺余思。间关兵后真奇遇，谈笑尊前似旧时。自古晚成为大器，当今胜着出残棋。国家所宝惟贤俊，且使苍生一展眉。
散怀
作者：陶安
朝代：明

雁飞久绝故人书，路左难迂长者车。夜永灯昏频起坐，晓来发薄不胜梳。玉珂金钥薇垣梦，野月溪云竹石居。自笑吾生无定迹，半如仕宦半樵渔。
文士二首
作者：陶安
朝代：明

文士甘藜藿，林栖阅岁华。一衾春自足，千驷我何加。雨雪欺茅屋，乾坤任钓槎。今朝烟火晚，带露采松花。文士经纶学，时来志或酬。玉堂清不夜，金鉴照千秋。白发忧民瘼，丹心为国谋。所期功业盛，富贵一浮沤。
文士二首·其一
作者：陶安
朝代：明

文士甘藜藿，林栖阅岁华。一衾春自足，千驷我何加。雨雪欺茅屋，乾坤任钓槎。今朝烟火晚，带露采松花。
文士二首·其二
作者：陶安
朝代：明

文士经纶学，时来志或酬。玉堂清不夜，金鉴照千秋。白发忧民瘼，丹心为国谋。所期功业盛，富贵一浮沤。
新年
作者：陶安
朝代：明

夜月江声舣战船，故园柳色动新年。想因儿喜闭门坐，每有使来无信传。多病嘉鱼未能食，少眠得句忘题笺。琼楼高爽萦心曲，独倚东风望碧天。
新晴 石径新晴步屧迟半因访友半寻诗东风虽老春还好开到荼蘼第一枝 欲晴仍晦
作者：陶安
朝代：明

山市初看霁色新，痴云四野妒馀春。蝶蜂自动闲愁怨，欲逐莺花意未伸。
新晴有感
作者：陶安
朝代：明

今日复何日，见此天气晴。上帝悯下土，欲遂苗稼生。民久苦阴晦，再遇白日明。愧我初守郡，惠政未能行。颇闻近年来，差繇事匪轻。三时勤农务，冬藏不满籯。赤子空嗷嗷，使我泪如倾。仰视苍空高，无云蔽太清。吾当诉真宰，早致天下平。
方晴又雨
作者：陶安
朝代：明

一夜星明朝复雨，近来晴意转艰难。青天白日寻常事，此际当为异样看。
旅夜闻雨
作者：陶安
朝代：明

夜雨巡檐泻瀑声，窗虚灯暗旅魂惊。思家非是无归梦，自信离人梦不成。
旅寄
作者：陶安
朝代：明

旅寄存时义，居安意自如。风欺窗纸薄，雨透屋茅疏。盗息家无犬，宾来食有鱼。绿阴清昼永，爱读枕边书。
早发
作者：陶安
朝代：明

五更霜月白，几度唤长年。不识归心急，犹耽向晓眠。南风随画舫，东日上青天。渐见繁昌邑，三山立岸边。
早行
作者：陶安
朝代：明

月光斜坠树凄迷，山路崎岖信马蹄。扑面霜风行十里，村墟渐近始闻鸡。
早过江州
作者：陶安
朝代：明

楼废犹思庾亮床，山边庙是九江王。近年割据人何在，一片烟莎晓色苍。
时雨为平章公作
作者：陶安
朝代：明

春云江上晓阴阴，膏雨知时直万金。草木总添苍润色，乾坤先溥发生心。新雷频送檐花细，秀野遥沾陇麦深。今日燮调逢大手，苍生久已望为霖。
昭君图
作者：陶安
朝代：明

龙沙月照汉宫词，毳锦衣裘换陆离。君命和亲劳敢惮，夫纲定分死难移。春随骄马观胡队，玉立诸姬拜女师。花貌承恩多见弃，长安金屋亦何为。
昱至枞阳喜而有赋
作者：陶安
朝代：明

宇宙身如寄，星霜岁易周。客乡惊见面，父子共忘忧。话里知亲旧，灯前问进修。若兄能守舍，此处暂堪留。
昱至桐城二日别去
作者：陶安
朝代：明

儿曹各西溯，吾亦欲东归。陆走百馀里，一见复相违。雪晴沙路软，天阔雁鸿飞。新年望还舍，柳下浣征衣。
晓发
作者：陶安
朝代：明

五更慈姥睡云间，潮落推船出港湾。风雪满天寒拥被，不知已过二梁山。
晓发
作者：陶安
朝代：明

月出山头近四更，急呼人起棹船行。荡摇枕席咿哑去，卧听江声直到明。
晓发彭泽
作者：陶安
朝代：明

清晓江风捲雾消，红衣扶桨带霜摇。波冲断石蹲斑豹，树挂悬崖走黑貂。叠叠危关当险要，曈曈旭日上云霄。觅得长年知水势，应机运柂去何骄。
晓望
作者：陶安
朝代：明

水气昏冥凝白烟，恍如混沌未开天。腾腾冷雾笼初日，冻作轻冰一朵圆。
晚凉
作者：陶安
朝代：明

孤萤屡明灭，长飙驱湿暑。幽枕拥虚窗，夜听竹间雨。
晚宿官段
作者：陶安
朝代：明

村墅人新聚，经营晚未闲。鱼梁箔如栅，网户屋依山。鹅鸭喧篱落，蒹葭蔽水湾。舟中不堪卧，借榻叩林关。
晚山
作者：陶安
朝代：明

翠剪云头万朵花，树梢残雪伴栖鸦。寒风吹得苍烟断，露出茅茨一两家。
晚晴
作者：陶安
朝代：明

江上秋阴薄，晚风生树颠。高尘捲苍霭，归鸟度青天。牧马平芜野，捕鱼斜日船。千村新稻熟，茅屋起炊烟。
晚渡
作者：陶安
朝代：明

下马江头绿草生，苍童笑指暮潮平。得风先送孤舟渡，过岸将为万里行。宿雁隔烟沙际没，寒鸦带日树头鸣。多情最是津亭柳，岁岁逢人费送迎。
晚至武昌
作者：陶安
朝代：明

行至二十日，来临鹦鹉洲。环城屯虎旅，伐鼓卫龙舟。新月羞初夜，寒云黯一楼。波间灯影密，稳泊且无忧。
晚至白兔河
作者：陶安
朝代：明

风雨日来数，夕阳晴色初。聊登沙岸步，忽到野人居。白兔何年出，黄花夹路舒。喜闻邮舍报，附至玉堂书。
晚行
作者：陶安
朝代：明

斜阳未暮息风波，雨后山娇刷翠蛾。江夏相看无两舍，少行数里胜蹉跎。
晚过三山
作者：陶安
朝代：明

寒江浸天影，暮色接苍茫。帆落波迎棹，船虚月到床。断矶成豕突，平渚衍蛇长。黄帽齐宣力，知吾去意忙。
晚风
作者：陶安
朝代：明

暮秋连日热，向晚大风寒。变态如翻手，衰容怯倚栏。降霜中气应，吹月上云端。木叶萧萧脱，凄声接夜阑。
晨起
作者：陶安
朝代：明

水国无鸡报五更，霜鹅笼里戛然鸣。一声惊破篙师梦，樯上疏星挂晓晴。
暮秋纪事
作者：陶安
朝代：明

风尘浩荡老朱衣，草檄军门笔屡挥。九日谁浮新酒菊，十年不采故山薇。借来骏马谙人使，去久狸奴忆主归。闻说舟师又西上，灯前拟策进彤扉。
月蚀次韵张诚之
作者：陶安
朝代：明

谁使妖蟆心惨刻，玉宇琼楼恣吞蚀。兔老蟾痴不及走，天地须臾变昏黑。玉川子，彷徨于中庭，涕泗成冤号。臣虽有寸铁，无由身摄天梯高。但见龙窟隐头角，虎卫伏牙爪，龟乌睨视窘无策，金鼓震地空忉忉。夜阑还我烂银色，天眼如何能瞽得。飞章遥贺广寒宫，皓乘流空照箕翼。下界百万亿苍生，永仰清光保无斁。
有省
作者：陶安
朝代：明

顺境欢娱逆境悲，天公真意有谁知。士遭困郁文逾好，物到充盈数必亏。得失当观塞翁马，吉凶勿问卜人龟。云轮变转寻常事，难把升沉定一时。
服药
作者：陶安
朝代：明

服药功亦奇，藉以益五脏。阅世五十三，颇觉元气壮。须发白数茎，黝者固无恙。先医神圣流，遗言岂我诳。精神苟内守，血脉自和畅。厚本塞病源，邪沴不敢向。吾儒传大方，又出医家上。集义体自充，寡欲心不放。慎言节饮食，砭针戒流荡。达则民瘼苏，穷亦身粹盎。道德永昭垂，后天不凋丧。
望东流
作者：陶安
朝代：明

千嶂浮空翠入舟，乱云堆里指东流。无缘结得烟霞伴，架屋松风最上头。
望夫山
作者：陶安
朝代：明

春风江头吹柳枝，闺中佳人怨别离。长城烟草渺天北，重见郎面知何时。欲飞向君无羽翮，登山望远双瞳碧。寸心似石无转移，遍体随之总成石。相思誓与天地久，肌骨犹香坚不朽。征夫飘泊终不归，纵活孤帏难独守。岫花红簪螺髻绿，雨露朝昏足膏沭。银河云锦织衣裳，月光为镜天为屋。呜呼六朝重镇姑孰城，前后藩臣来驻兵。为臣不忠取屠醢，何如贞女身长在。
望家信不至
作者：陶安
朝代：明

船去四十日，家无消息传。江头人不到，客旅眼徒穿。当暑衣无葛，愆期榻有毡。何当来土物，免使贷盐钱。
望庐山
作者：陶安
朝代：明

峰峦万叶舞空苍，烟起香炉暮色凉。五老凭云齐见笑，白蘋风急棹舟忙。
望武昌
作者：陶安
朝代：明

水面远山浮数点，地中老石献孤根。汉阳树色微茫里，一寸心飞到壁门。
望皖公山
作者：陶安
朝代：明

平生闻说皖公山，独上崇冈见远颜。螭脊踊天孤柱立，鳌头瞰海万洲环。高虚有境藏仙洞，威武如神卫帝关。思与英灵共酬酢，何时为尔一跻攀。
望青山
作者：陶安
朝代：明

三峰江外出，千里梦中来。神秀还如昨，飘零独可哀。田园先业在，杖履几时回。斜日孤帆远，相思倚凤台。
木兰花慢·送教授汪处谦
作者：陶安
朝代：明

羡莲花博士，珠照乘、璧连城。更经笥生香，诗筒寄兴，教铎扬声。故家老成文物，便銮坡宝炬被光荣。来勺姑溪秋水，雅怀一样澄清。芹宫灯火月华明。时主校文衡。向玉洁堂前，咏归亭上，飞动欢情。堪怜盍簪无几，又梅边归路马蹄轻。此去朝天有日，御炉烟袅瑶京。
杂谣六首
作者：陶安
朝代：明

东南风起水流东，折转双帆横使风。莫言不及顺风速，还胜撑篙急浪中。船住堤边同采薪，船行炊饭日初晨。众喜涌沙船得脱，烹鹅酾酒赛江神。新觅篙师两少年，默然无语静行船。同来黄帽欠谙练，每日喧争聒耳边。两个渔舟烟水中，见我相违如燕鸿。生怕军来觅鱼蟹，不知船里载诗翁。来往船儿都起篷，天公那有两家风。上流不及下流速，安得人心喜一同。雨淘沙碛炫银色，浪打石根如斧痕。近日船军少登岸，松山窝处已成村。
杂谣六首·其一
作者：陶安
朝代：明

东南风起水流东，折转双帆横使风。莫言不及顺风速，还胜撑篙急浪中。
杂谣六首·其三
作者：陶安
朝代：明

新觅篙师两少年，默然无语静行船。同来黄帽欠谙练，每日喧争聒耳边。
杂谣六首·其二
作者：陶安
朝代：明

船住堤边同采薪，船行炊饭日初晨。众喜涌沙船得脱，烹鹅酾酒赛江神。
杂谣六首·其五
作者：陶安
朝代：明

来往船儿都起篷，天公那有两家风。上流不及下流速，安得人心喜一同。
杂谣六首·其六
作者：陶安
朝代：明

雨淘沙碛炫银色，浪打石根如斧痕。近日船军少登岸，松山窝处已成村。
杂谣六首·其四
作者：陶安
朝代：明

两个渔舟烟水中，见我相违如燕鸿。生怕军来觅鱼蟹，不知船里载诗翁。
李杨河
作者：陶安
朝代：明

顺风帆过李杨河，河北平矶没浅波。快拨轻舟绝江去，大龙山远小如螺。